چه‌ژن ئه‌وڕۆژه‌یه که سه‌رپێچی په‌روه‌ردگاری تێدا نه‌کرێت\nجه‌ژن جه‌ژنی ئێمه‌یه نه‌ك ئی ئێوه\nهه‌ندێ له ئاداب و ئه‌حكامی جێژن\nهاوپۆلی بابه‌ته‌کان » بۆنه‌کان » بابه‌تی گشتی له‌سه‌ر جەژن(٥)\nدانراوه له‌لایه‌ن: عه‌لی هه‌ولێری فێرگه ڕێكه‌وت: ٨/١٨/ ٢٠١٢\nالحمد لله وحدة، و الصلاة والسلام على من لا نبي بعده...و بعد:\nموسوڵمانانى سه‌نگین ؛ وه‌ک ڕوون و ئاشکرایه ئێمه‌ی موسڵمان خاوه‌نی دوو جه‌ژنین پێویستە شانازى بەم دوو جەژنەوە بكەین،ئه‌ویش (جەژنى ڕەمەزان و جەژنى قوربان)ە كە دوو چه‌ژنی خێرو خۆشین لەپەرستن و شوكرانە كردنى نیعمەتەكانى پەروەردگار و ماڵى ڕازاوەى گەردن ئازایى و لێبوردن و سەردان و ئاشت بوونەوە، وه‌ک له- صحیح الالبانی في سنن ابی داود ژماره 1134- دا هاتوه  (ئه‌نه‌سی کوڕی مالیك ) ره‌زای خودای لێبێت دەیگێڕێتەوە و دەڵێت: كە پێغەمبەری خودا (صلى الله عليه وسلم) هات بۆ مەدینە خەڵكی مەدینە دوو ڕۆژیان هەبوو تێیدا ئاهەنگیان دەگێڕا و یاریان دەكرد، پێغەمبەری خودا لێی پرسین ئەم دوو ڕۆژە چین ؟ وتیان: لە سەردەمی نەفامیدا لەم دوو ڕۆژەدا ئاهەنگمان دەگێڕاو یاریمان دەكرد. پێغەمبەری خودایش ئەم دوو جەژنە تایبەتەی ئەوانی قەدەغەكردوو فەرمووی: خودای پەروەردگار ئەم دوو ڕۆژەی بۆتان گۆڕی بە دوو ڕۆژی لەوان باشتر كە هەردوو ڕۆژی جەژنی قوربان و ڕەمەزانە،وه‌ک لاتان ئاشکرایه له‌چه‌ند رۆژێکی تر به‌یه‌کێک له‌م چه‌ژنانه ئه‌گه‌ین ئه‌ویش چه‌ژنی ڕه‌مه‌زانی پیرۆزه که‌له‌کۆتای ئه‌م مانگه دێت به‌ڵام ئه‌بێ زۆر چاك بزانین ئه‌م جه‌ژنه بریتى نیە لە ماڵئاوایى كردن لە مانگى ڕەمەزانى پیرۆز یان واز هێنان له عیباده‌ت و تەواو بونى خودا پەرستى؟! یان گه‌ڕانه‌وه بۆ سه‌ر گوناهو هه‌ڵه‌و تاوان و حه‌رام و تێکه‌ڵ بوونی پیاو ئافره‌ت و ته‌وقه‌کردن و ره‌شبه‌ڵه‌ك هه‌ڵپه‌رین، وەك هەندێ بێ ئاگاو ناحاڵی و خواروخێچ له‌م سەردەمە وائه‌زانن که چه‌ژن هات حه‌رام حه‌لاڵ ئه‌بێت هه‌رچی بیکه‌ن ڕه‌وایه یه‌کسه‌ر باوەشیان بۆ تاوان كردن ئەكەنەوە لەوان وابێ جەژنی دەستپێكردنى هه‌ڵه‌و تاوانە ،یان هه‌ندێک له‌خوشکان زۆر به‌داخه‌وه هه‌ر له‌گه‌ڵ خۆر هه‌ڵ هاتنی یه‌که‌م ڕۆژی چه‌ژن له‌جکه‌کانیان فڕێ ئه‌ده‌ن و هه‌رچی جلی بێشه‌رعیه ئه‌ی پۆشن و ئه‌گه‌رێنه‌وه سه‌ر سه‌رپێچی و رێچکه‌ی شه‌یتان، به‌ڕاستی ئەوە وائەكات خه‌مێکی زۆر هه‌گرین و دڵەكانمان خوێنى لێ داچۆڕێ و فرمێسك لەچاوەكانمان دابارێ له‌دوای ئه‌م هه‌موو ڕۆژوو گرتن و عیباده‌تانه لەگەڵ یەكەم ڕۆژى جەژندابه‌که‌ویته‌وه سه‌رپێچی خودای په‌روه‌ردگار و ئاسەوارى پەرەستن وعیباده‌ت لە زۆربەى ماڵى موسوڵمانان بەدى نه‌کرێته‌وه؟! بگره هه‌ندێک واز له‌نوێژه‌کانیشیان دێنن خودا بمان پارێزێت هەندێك لەزانایان سەبارەت بە هەڵە و سه‌رپێچیانه ی خه‌ڵکی له جەژن فەرموویانە (ئەگەر ئەو خەڵكە پێشوەخت خوددای پەروەردگار پێی ڕاگەیاندوون كە ڕۆژوو و تەراویحی لێ وەرگرتوون ئەوا دەبوایە لەڕۆژانی جەژن دا سەرقاڵی شوكرانە بژێری بن كە خودای پەروەردگار پەرستشەكانی لێ وەرگرتوون. وە ئەگەر لەوە دەترسن كە پەرستشەكانیان لێ وەرنەگیرا بێ ئەوا دەبێت زیاتر و زیاترسەرقاڵی پاڕانەوە بن بۆ وەرگیرانی پەرەستشەكانیان)بۆیه پیاو چاكانى پێشین (سلف) داوایان لەخودای گەورە كردووە بۆ ئەوەی بیان گەێنێت بەمانگی ڕەمەزان، شەش مانگیش لە دوای ڕەمەزان داوایان لەخودای گەورە كردووە ڕۆژوو عیبادەتی مانگی ڕەمەزانیان لێ قبوڵ بكات،سه‌یر که‌ن که‌چاکترین بارو دۆخیان هه‌بوو له‌رووی ئیمانه‌وه ئه‌مچا خه‌می ئه‌وه‌یان بوو که عیباده‌ته‌کانیان قبوڵ نه‌بووبێت ،ئێمه‌ش هه‌ندێکمان ئه‌لێی قومبه‌له‌ی ته‌وقیته هه‌ر خودا خودا یه‌تی ره‌مه‌زان ته‌واو بێت و بته‌قێته‌وه بۆتاوان و گوناح یان وائه‌زانێ کۆڵێکی زۆر قورسه به‌سه‌ریه‌وه بێ ئه‌وه‌ی بیر بکاته‌وه پێی ئه‌گاته ساڵێکی تر ؟؟ ،بۆیه موسڵمانانی سه‌نگین خوشک وبرا عه‌زیزه‌کانم توخودا ئه‌م کاره له مرۆڤی عاقڵ و ژیر ئه‌وه شێته‌وه له‌دوای ئه‌وه‌ی ڕێگای هیدایه‌ت و ڕووناکیت گرتووه بگه‌رێیته‌وه سه‌ر جه‌هل و نه‌زانی و. تاریکی هه‌لبژێریه‌وه هه‌ر خۆت له‌خۆت بپرسه بزانه چه‌ند کردوه‌یه‌کی خراپ و نابه‌جێیه ، یەكێك لە پیاو چاكان لە ڕۆژی جەژندا بەلای كۆمەڵە خەڵكێكدا تێپەڕی بینی سەرقاڵی خۆشی و به‌زموو هه‌راو چەنەبازین ئەویش پێی وتن ئەگەر ئێوە لە ڕەمەزاندا چاكەتان كردبێت ئەوا بەم شێوەیە شوكرانە بژێری و سوپاسی ئەو چاكەیە ناكرێت كە پەروەردگار لەگەڵتانا كردویەتی، وەئەگەر لەڕەمەزاندا خراپەتان كردبێت ئەوا ئەم شێوە كردەوانە ڕەفتاری كەسێك نیە كە خراپەی بەرامبەر بە پەروەردگار كردبێت، بۆ هه‌روه‌ک هه‌ندێک خه‌ڵکی دڵ نه‌خۆش ئه‌بینین له‌جیاتی دڵخۆش بن له‌جه‌ژن به‌وه‌ی که خودای په روه‌ردگار یارمه‌تی داون بۆ گرتنی ڕۆژووی ئه‌م مانگه و وائه‌نجامی بده‌ن که‌خودا پێی خۆشه گه‌رچی ئه‌وه ئه‌نجام ئه‌ده‌ن که خودا پێی ناخۆشه خوداپه‌نامان بدات ، له‌وانه‌یه هه‌ندێک بڵێن ده‌هێنده له‌سه‌رمان قورس مه‌که‌ن جه‌ژن ڕۆژی خۆشی ده‌ربڕینه !! موسڵمانانی خۆشه‌ویست و سه‌نگین لاری نیه به‌ڵێ جەژن خۆشی و شادى و سەردان و خۆشى كردن و فەرامۆش كردنى خەم و پەژارەكانە ئێمه ناڵێین که‌یف خۆش مه‌به ناڵێین بیکه به ته‌عزیه وجل وبه‌رگی جوان له‌به‌ر مه‌که و شادی مه‌که؟! بەڵام لەگەڵ ئەمەشدا نابێت بکه‌وینه سه‌رپێچی وهه‌ڵه‌و تاوانه‌وه بێگومان تۆى باوك یان دایك یان برا یان خوشك خۆت ئامادەكردووە بۆ جەژن بەجل وبەرگى جوان یان بە ئامادەكردنى خوانى ڕازاوە لەگەڵ ئەمەشدا خۆت ئامادە بكە بۆ ڕەزامەندى خوداى پەروەردگار دڵسۆزانە سەردانى دراوسێ و خزم و هاوڕێكانت بكە، دڵسۆزانە ئەو كەسانەى لێت زویر بوون ئاشتیان بكەرەوە باشنەباى سۆزى جەژن دڵەكانتان ڕاماڵێت لە ژەنگى ڕق و كینە و زویر بوون بالێوەكانتان خەندەى لێ ببارێ بەسەر هەژاران و هەتیوان دا مەرج نى یە چاكە تەنها پارە بەخشین بێت بەڵكو ووتەیەكى شرین چاكە (صدقة) یە،چونکه ئه‌م ئاینه پیرۆزە ی ئێمه ئاینی ره‌حم و شه‌فه‌قه‌ت و خۆشه‌ویستیه ته‌نها ئەگەر نیەتمان بۆ خودا بێت ئەوە كردەوەكانى دونیاشمان بە چاكە بۆ دەژمێردرێت، وەكو پێغەمبەرى خودا (صلى الله علیه وسلم) دەفەرموێت: (حتى اللقمة تضعها فيّ امرأتك) واتە: تەنانەت ئەو پاروەى كە دەیكەیتە دەمى هاوسەرەكەتەوە بە چاكە دەنوسرێ،بۆیه به‌رده‌وام ته‌نها نیه‌تمان بۆخودا بێت باله‌م رۆژه له‌ناخت دوعاو نزات بۆ سەرفرازى موسڵمانانى جیهان بێت . ئەوانەى كەوا بەدەست هەژارى یەوە دەناڵێنن ئه‌وانه‌ی که‌وا به‌ده‌ست زوڵم و ستەم ده‌ناڵێنن و ئه‌کوژرێن و سه‌رئه‌بڕێن له‌به‌ر چاوی جیهانه‌وه وه‌ك بورماو سوریا وهتد .. ته‌نها له‌به‌ر ئه‌وه‌ی موسلمانن ،ئه‌مجا موسڵمانانی سه‌نگین عه‌زیزانم دایکان باوکانی سه‌نگین، برایان و خوشکانم به‌نده وه‌ک کورێکی بچوک و برایه‌کی بچوکتان وه‌ک بیرهێنانه‌وه‌و ئامۆژگاریه‌ك، (حه‌سه‌نی به‌صری ) فه‌رموویه‌تی (هه‌ر رۆژێک که سه‌رپێچی په‌روه‌ردگاری تێدا نه‌کرێت ئه‌وه‌یه جه‌ژن ،وه‌هه‌ر رۆژێك که باوه‌ڕدار به‌سه‌ری ببات له‌گوێڕایه‌ڵی و یاد وشه‌کرانه بژێری په‌روه‌ردگار ئه‌وه جه‌ژنه ، ئه‌لێم دایک و باوکان ئامۆژگاری مناڵه‌کانتان بکه‌ن نوێژ بکه‌ن و نوێژه‌کانیان نه‌فه‌وتێنن به‌هۆی سه‌ر‌قالیتانه‌وه رۆژانه واتان لێبێت ئاگاتان له منداڵه‌کانتان نه‌مێنێ به‌رده‌وام ئامۆژگاریان بکه‌ن بۆشتی چاك مه‌هێلن بکه‌ونه هه‌ڵه‌و تاوانه‌وه چونکه ئه‌وه‌بزانن که گوناهی ئه‌وانیش ئه‌که‌وێته ئه‌ستۆی ئێوه جا مرۆڤ خۆی زۆر که‌م تاوان نیه ئه‌مچا ئیتریشی بێته سه‌ر سه‌یر که دایك و باوکی به‌رێز پێغه‌مبه‌ری خودا( صلی الله علیه وسلم) ئه‌فه‌رمووێ (کل مولود یولد علی الفطره فابواه یهودانه او ینصرانه او یمجسانه)رواه مسلم ،واته؛ هه‌موومناڵێك له‌دایک ئه‌بێت ،له‌سه‌ر پاکی و خواناسیه ،به‌لام دایك وباوك ئه‌یکه‌ن به گاور یان خاج په‌رست یان به‌ئاگر په‌رست .بۆیه پێویسته و له‌سه‌ر ئێوه ئه‌رکی سه‌رشانتانه که ڕایان بێنن له‌سه‌ر ئیمان و ئاداب و خوڕه‌و‌شتی جوانی ئیسلام بیان نێرن بۆ مزگه‌وت وه‌ك چۆن بۆیان ئه‌بن به‌خاك و خۆڵ هه‌موو شتێک ئه‌که‌ن له‌پێناویان تا پێ ئه‌گه‌م ده ئاوا بۆشیان ببن به هۆکاریك بۆ به‌هه‌شت ، پیاوێکی مه‌سیحی خه‌ڵکی سووریا کورێکی هه‌بوو ته‌مه‌ن 15سالان ڕۆژانه ئه‌ڕۆشت بۆ مزگه‌وت که منالانی موسڵمانی ئه‌بینی له‌حه‌له‌قه‌ی ده‌رسه‌وه له‌گه‌ڵیان دائه‌نیشت گوێی بۆ ئه‌گرتن ڕۆژیکیان باوکه‌که‌ی پێی زانی و لێی توره بوو ووتی ئێره بۆئیمه ناشێت که‌نیسه شوێنی دین داری ئێمه‌یه  دیاره ئه‌م مناڵه زۆر له‌ژێر ووته‌ی دایك و باوکی نه‌بوو سه‌ره ڕۆبوو ئه‌ڵێ جنێو ئه‌دا به باوکی و ئه‌ڵێ من ئه‌رۆم بۆ مزگه‌وت دیاره ماوه‌یه‌ك له‌حه‌له‌قه‌ی ده‌رس به‌ژدار ئه‌بێت هه‌ڵوێستی زۆر چاك و جوان ئه‌بێت له‌گه‌ڵ دایك و باوکی ڕۆژێك ئه‌بینن باوکه‌که‌شی دێته مزگه‌وت بۆ ئه‌وه‌ی بزانی چۆن ئاوا ڕۆله‌که‌ی په‌روه‌رده بووه‌وخور‌ه‌و‌شتی جوان بووه که ئه‌چێته حه‌له‌قه‌ی ده‌رس و مناڵه‌که‌ی ئه‌لێ بابه گیان چی ئه‌که‌ی لێره زۆر سه‌رسام ئه‌بێت به ووشه‌ی بابه گیان که له‌کوڕه‌که‌ی نه‌یبیستووه ده‌ست ئه‌کات به‌گریان ئه‌لێ من مناڵی خۆم بوو نه‌م توانی وا په‌روره‌رده‌ی بکه‌م ته‌نانه‌ت به‌باو‌که‌ش بانگم بکات ؟؟ ئێوه چۆن توانیتان ئاوا بیگۆڕن له‌م ماوه‌کورته‌دا به‌ڕاستی ئه‌لێ ئه‌م ئیسلامه ڕوونکای و سه‌رفرازیه بۆمرۆڤه‌کان هه‌رله‌وێ راسته‌وخۆ موسلمانێتی خۆی رائه‌گه‌ینی ،به‌لێ مناڵه‌کانتان ڕابێنن ئه‌هلی مزگه‌وت بن ته‌نها به‌ڕاهێنانیان له‌سه‌ر ئیسلام فێری خوره‌وشتی جوان و ڕه‌سه‌ن ئه‌بن ، هه‌روه‌ها له ڕۆژانی جه‌ژن ئه‌ونده زیاده ڕه‌وی مه‌که‌ن له کڕینی پۆشاك و پێلاو بۆمنالان یان خواردن  ئه‌وه‌بزانن که‌خودای گه‌وره ئه‌فه‌رمووێ ( وَلَا تُسْرِفُوا ۚ إِنَّهُ لَا يُحِبُّ الْمُسْرِفِينَ) (الانعام:141) واته؛ و زیاده‌ڕه‌وی مه‌که‌ن، چونکه خودا له سنوور ده‌رچوان و زیاده‌ڕه‌وانی خۆش ناوێت. پاره‌و پولیان پێمه‌ده‌ن بێ لێپرسینه‌وه،ئه‌ونده‌یان پاره پێبده‌ن سنووری خۆی هه‌بێت له‌گه‌ڵ ته‌مه‌ن و هاورێکانی بگونجێ، ئه‌وه بزانه که چه‌ندین هه‌ژارو لێقه‌وماو هه‌ن ته‌نانه‌ت نانی چه‌ژنیان نیه بیخۆن نه‌ک جلو به‌رگ بکڕن بۆخۆیان و مناڵیان ،من ئه‌وه به‌سه‌ر خۆم هاتوه که له‌خێزانێکی هه‌ژار په‌روه‌رده بوومه بیرم دێت مناڵ بووین سوێند به‌خودا به‌سێ چه‌ژن جارێک نه‌مان بوو قه‌ده‌جلێک بکڕین، ئه‌مچا که پاره‌ی زۆر که ئه‌درێته مناڵان به‌ناوی چه‌ژنانه‌وه واچاکه لێیان بپرسرێته‌وه له‌چی خه‌رجیان کردوه چونکه زۆر منالان هه‌ن ئه‌چن خه‌رجی ئه‌که‌ن له شتی خراپ وه‌ک قومارو کاری ناره‌واو حه‌رام وه‌ك یانه‌سیب و بلیاردو سینه‌ماو . دور نیه به‌هۆی براده‌ری خراپه‌وه فێری جگه‌روه مه‌شروب وموخه‌ده‌رات خورادن ببێت،بۆیه ئه‌بیته هۆی به‌هیلاك چونت وله‌ده‌ستت ده‌ر ئه‌چێ و بۆت پۆڵێن ناکرێته‌وه ،وه‌ك کورده‌واری ئه‌لێت پێش سه‌رمات بێت پاڵتۆ بده‌به‌خۆتا بۆیه پێویسته زۆر ووریابن هه‌روه‌ك ووتمان مناڵی هه‌ژاران له‌م ڕۆژه تێر به گیانیان نان ناخۆن تۆش بچی ئه‌م هه‌موو پاره بده‌یته ده‌ست مناڵه‌کانت ، وه‌هه‌روه‌ها ئێوه‌ش خوشك و برایانی سه‌نگینم ئێوه‌ش که‌له‌م مانگه پیرۆزه ته‌وبه‌تان کردوه ڕووله‌خودا بوونه به‌عیباده‌ت و ڕۆژووگرتن له‌یه‌که‌م رۆژی جه‌ژن مه‌گه‌رێنه‌وه سه‌ر سه‌رپێچی و گوناهو تاوان خودای گەورە و کاربه‌جێ ووریای كردووینەتەوە و دەفەرموێت: (يَا أَيُّهَا الَّذِينَ آمَنُوا لا تَتَّبِعُوا خُطُوَاتِ الشَّيْطَانِ وَمَنْ يَتَّبِعْ خُطُوَاتِ الشَّيْطَانِ فَإِنَّهُ يَأْمُرُ بِالْفَحْشَاءِ وَالْمُنْكَرِ). (النور: ٢١). واتە: ئەی ئەوانە وا باوەڕتان هێناوە، بەدوای نەخشە و هەنگاوەكانی شەیتاندا مەڕۆن، چونكە شەیتان هەمیشە فەرمان دەكات بە كاری زۆر خراپ ، خوشك و برای شیرینم که نوێژت ئه‌کرد له‌م مانگه چۆن ئێستا وازی لێدێنی ئه‌زانی ئه‌چیته رێزی کێ به‌نوێژ نه‌کردنت ئه‌وانه‌ی به‌ره‌و دۆزه‌خ راپێچ ئه‌کرێن هه‌روه‌ك خودای پەروەردگار ئەفەرموێت: ( مَا سَلَكَكُمْ فِي سَقَرَ * قَالُوا لَمْ نَكُ مِنَ الْمُصَلِّينَ) (المدثر 42 ـ 43)واتە: وە پێیان ئەڵێن ئەوە چی بوو ئێوەی بەرەو دۆزەخ ڕاپێچ كرد وا ئێستا ئەو سزا سەختە ئەچێژن، ئەوانیش لەوەڵامدا ئەڵێن: ئێمە لەنوێژگەران نەبوین بۆ پەروەرگامان) یان وازهێنان لە نوێژ كردن و نه‌کردنی له‌کاتی خۆی به‌هۆی سه‌رقاڵی جەژن و میوان و سەردان كردنی خزم و كەس و كار بەتایبەتی وازهێنان لە نوێژی جەماعەت بزانه که‌خودای په‌روه‌ردگاردەفەموێت: (فَوَيْلٌ لِّلْمُصَلِّينَ* الَّذِينَ هُمْ عَن صَلَاتِهِمْ سَاهُونَ ) (الماعون4-5)\nواتە: ئینجا سزای سەخت بۆ نوێژ خوێنەكان ئەوانەی لە نوێژەكانیان غافڵ و بێ ئاگان و لەكاتی خۆیدا نایكەن، براکه‌م شیرینه‌که‌م بۆ له‌شت سووك بوو بۆ نوێژوو ڕۆژوه‌کانت له‌م مانگه بۆ ئێستا ئه‌گه‌رێیته‌وه سه‌ر گومڕای له‌قیامه‌تی خۆت بترسه به‌ره‌دوام به له‌سه‌ر نوێژه‌کانت عه‌زیزم ، ده‌چاوه‌که‌م له‌یه‌که‌م ڕۆژی چه‌ژنیش ئاماده‌ی نوێژی چه‌ژن و چه‌ژنه پیرۆزانه ببه لەكاتێكدا واجبە، هەروەك ئیمامی (الشوكانی) (ڕەحمەتی خوای لێ بێت) دەفەرمووێت: نوێژی جەژن واجبە چونكە پێغەمبەری خودا (صلى الله عليه وسلم) بەردەوام ئەم نوێژەی كردووە لەجەژنەكاندا، وە وازی لێ نەهێناوە لە هیچ جه‌ژنێك ، وەفەرمانی بەخەڵكی كردووە بەگشتی كەدەرچن بۆ نوێژ كردن تەنانەت ئافرەتانیش. وه‌هه‌روه‌ها براشیرینه‌که‌م له‌م ڕۆژه مه‌چۆ ریشی لێبتاشی به بیانۆی جه‌ژنه و سه‌ری لێ حه‌فر بکه‌ی که ئه‌مه لاسایی جوله‌که‌و خاچ په‌رستانه لەكاتێكدا زانایان فەرمویانە ڕیش تاشین لە تاوانە گەورەكانەو لاسایی كردنەوەیە بۆ بێباوەڕان، كارێكیش گەورە تاوان بێت ئیتر چ جوانیەكی هەیە ؟! پێغەمبەری خودایش( صلى الله عليه وسلم) فەرموویەتی(خالفوا المشرکین احفوا الشوارب واوفو اللحی )متفق علیه واته؛ پێچەوانەی هاوەڵ بڕیاردەران ببنەوە و شواربتان سوك بكەنەوە و ڕیشیشتان بهێڵنەوە.وه‌هه‌وره‌ها براکه‌م خۆت بپارێزه له‌م رۆژانه له‌ئاست ئافره‌تی نامه‌حره‌م خودای په‌وره‌ردگار ئەفەرموێ: (قُل لِّلْمُؤْمِنِينَ يَغُضُّوا مِنْ أَبْصَارِهِمْ ) واتە: بە پیاوانی باوەڕدار بڵێ: چاو دابخەن لە ئاست تەماشاكردنی ژنانی نامەحرەم. نه‌زه‌ر كردن پێغەمبەری خودا( صلی الله علیه وسلم ) ئه‌فه‌رموێ : (الْعَيْنَانِ تَزْنِيَانِ)واتە: هەردوو چاو زینادەكەن، زینا كردنی چاوەكانیش بریتیە لە تەماشاكردنی نامەحرەم.(ابن القیم) ئه‌فه‌رموێ\nكل الحوادث مبداهـا من النظر و معظم النار من مستصغر الشرر\nكم نظرة فتكت في قلب صاحبها فتك السهـام بلا قـوس ولا وتر\nواتە: هەموو تاوانەكان سەرچاوەیان لە سەیركردن و ڕوانینى حەرامەوەیە، ئاگرە گەورە و بڵێسە دارەكانیش بە هەمان شێوە لە ترووسكە بچووكەكانەوە درووست دەبن، چەندەها بینین هەبوو كاریگەریان لە سەر دڵى خاوەنەكانیان وەك كاریگەرى تیر وابوو، كەچى كەوانیشى تێدا بەكار نەهێنراوە.\nهەروەها وە هەندێك لە هاوڕێكانی (سفیان الثوري) یش فەرمویانە: ڕۆژی جەژن لەگەڵ سوفیان دەرچووین پێی وتین: یەكەم شتێك لەم ڕۆژەماندا لەسەرمانە ئەنجامی بدەین چاو داگرتنە لەئاست نامەحرەمدا. جونکه له‌م رۆژه‌دا خه‌ڵك کۆ ئه‌بێته‌وه و میوانداری و سه‌ردانی یه‌کتر کردن به‌راستی ئه‌بێ خۆتان بپارێزن به‌تایبه‌تی له‌ته‌وقه‌کردن له‌گه‌ل ئافره‌تی نامه‌حره‌مدا تەوقە كردن بەمەبەستی جەژنە پیرۆزە و بەبیانوی هه‌ندێ قسه‌ی بێ ما ناو پڕوپوچ وه‌ك دڵپاكی و خزمایەتی و دڵیان له‌یه‌ك پیس نیه ، پێغەمبەری خودا( صلى الله عليه وسلم) فەرموویەتی:پێغەمبەر (صلى الله عليه وسلم) دەفەرموێت: (إِنِّي لَا أُصَافِحُ النِّسَاءَ). رواه الإمام أحمد. وهو في صحيح الجامع. واتە: من تەوقە لەگەڵ ئافرەتدا ناكەم ،یان دەفەرموێت:( إني لا أمس أيدي النساء) رواه الطبراني في الكبير وهو في صحيح الجامع. واتە: من دەست لە دەستی ئافرەت نادەم، هه‌روه‌ها پێغەمبەر (صلى الله عليه وسلم) دەفەرموێت:( لأَنْ يُطْعَنَ في رَأْسِ أَحَدِكُمْ بِمِخْيَطٍ من حَدِيدٍ خَيْرٌ له من أَنْ يَمَسَّ امْرَأَةً لا تَحِلُّ له) رواه الطبراني. وهو في صحيح الجامع. واتە: هەریەك لە ئێوە ئەگەر نەقیزەیەكی ئاسن دابكوترێت بەسەریدا، زۆر باشترە بۆی لەوەی دەستی بەر ئافرەتێك بكەوێت كە بۆی حەڵاڵ نەبێت. گومانیشی تێدا نییە تەوقەكردن لەگەڵ ئافرەتی نامەحرەمدا زینای دەستە، هەروەكوو پێغەمبەر (صلى الله عليه وسلم) دەفەرموێت: ( الْعَيْنَانِ تَزْنِيَانِ، وَالْيَدَانِ تَزْنِيَانِ، وَالرِّجْلاَنِ تَزْنِيَانِ، وَالْفَرْجُ يَزْنِي) رواه الإمام أحمد وهو في) صحيح الجامع. واتە: هەردوو چاو زینادەكەن كە تێڕوانینی حەرامە، دەستەكانیش زینا دەكەن كە دەستبردن و تەوقەكردنە، قاچەكانیش زینا دەكەن كە هەنگاونانە بۆی و عەورەتیش زینا دەكات. عه‌زیزم، هیچ دڵێك هەیە و هه‌بووه لە دڵی پێغەمبەر (صلى الله عليه وسلم) پاكتر و پیرۆزتر؟! بێ گومان نه‌خێر. که‌وابوو به‌هیچ بیانۆیه‌ک نه دڵپاکی و نه به‌خزمایه‌تی، ته‌وقه کردن له‌گه‌ڵ ئافره‌تی نامه‌حره‌مدا ناشەرعییە و حەرام و سەرپێچییە، باپێشت بلێن دڵپیس که‌سانی دڵ نه‌خۆش و لۆمه‌کار. تۆ ئیمانه‌که‌ت سه‌لامه‌ت بێت چاکتره براکه‌م، وه‌هه‌روه‌ها تۆش خوشکی به‌رێزو به‌حه‌شمه‌ت وسه‌نگینم تۆ پێویسته زیاتر ووریا بیت له‌م ڕۆژه نه‌که‌ی بڵێی باله‌جك و باره‌فته‌که‌م فرێده‌م ڕه‌مه‌زان ته‌واو یان ده‌ی بۆ چه‌ند ڕۆژی چه‌ژن ئه‌مه به‌ڕاستی بێشه‌رعی و سه‌رپێچیه چونکه به‌هۆی ئه‌وه که‌سانی تریش ڕائه‌کێشیه گوناهو تاوانه‌وه و به‌هۆی تۆوه ئیساره ئه‌بن یان که‌سانی دڵ و ده‌رون پیس و نه‌خۆش حه‌زوو ئاره‌زوو گڵاوه‌کانیان تێر بکه‌ن به سه‌یر کردنت به پۆشینی پۆشاکی ناشه‌رعی و نیوه ڕووت و بۆن و عترو گوڵاو له‌خۆدانت، ئه‌وه‌ش بزانه گوناهی ئه‌وانیش ئه‌که‌وێته ئه‌ستۆی تۆ که‌سه‌یرت ئه‌که‌ن وه‌ک تاوانی داوێن پیسی وایه پێغه‌مبه‌ری خودا (صلى الله عليه وسلم) ئه‌فه‌رموێ( اذااستعطرت المرآة فمرت علی القوم لیجدوا ریحها فهي زانیه) صحیح الجامع الصغیر واته؛ ئه‌گه‌ر ئافره‌ت خۆی بۆن خۆش بکات و به‌لای کۆمه‌ڵه خه‌ڵکێکدا تێپه‌ر ببێت وه‌ك تاوانی دواێن پیسی وایه ،خوشکی به‌رێزم تۆ که‌له‌م مانگه ته‌وبه‌ت کردووه وامه‌که له‌گه‌ڵ به‌ربوونی شه‌یتانه‌کان راتکێشنه‌وه به‌ره‌و بێشه‌رعی وگوناهو تاوان ئاخیر تۆ له‌خۆت پرسیوه به‌فرێدانی له‌جکه‌که‌ت سه‌رپێچی خودای گه‌وره ئه‌که‌ی ؟! خودای گه‌وره ئه‌فه‌رموێ( وَقُلْ لِلْمُؤْمِنَاتِ يَغْضُضْنَ مِنْ أَبْصَارِهِنَّ وَيَحْفَظْنَ فُرُوجَهُنَّ وَلَا يُبْدِينَ زِينَتَهُنَّ إِلَّا مَا ظَهَرَ مِنْهَا ۖ وَلْيَضْرِبْنَ بِخُمُرِهِنَّ عَلَىٰ جُيُوبِهِنَّ ۖ وَلَا يُبْدِينَ زِينَتَهُنَّ إِلَّا لِبُعُولَتِهِنَّ أَوْ آبَائِهِنَّ أَوْ آبَاءِ بُعُولَتِهِنَّ أَوْ أَبْنَائِهِنَّ أَوْ أَبْنَاءِ بُعُولَتِهِنَّ أَوْ إِخْوَانِهِنَّ أَوْ بَنِي إِخْوَانِهِنَّ أَوْ بَنِي أَخَوَاتِهِنَّ أَوْ نِسَائِهِنَّ أَوْ مَا مَلَكَتْ أَيْمَانُهُنَّ أَوِ التَّابِعِينَ غَيْرِ أُولِي الْإِرْبَةِ مِنَ الرِّجَالِ أَوِ الطِّفْلِ الَّذِينَ لَمْ يَظْهَرُوا عَلَىٰ عَوْرَاتِ النِّسَاءِ ۖ وَلَا يَضْرِبْنَ بِأَرْجُلِهِنَّ لِيُعْلَمَ مَا يُخْفِينَ مِنْ زِينَتِهِنَّ ۚ وَتُوبُوا إِلَى اللَّهِ جَمِيعًا أَيُّهَ الْمُؤْمِنُونَ لَعَلَّكُمْ تُفْلِحُونَ) (النور :31) واته ئه‌ی پێغه‌مبه‌ر (صلى الله عليه وسلم) به ئافره‌تانی ئیمانداریش بڵێ: چاویان بپارێزن (له ته‌ماشای نامه‌حره‌م) داوێنی خۆیان بپارێزن له گوناهو جوانی خۆیان ده‌رنه‌خه‌ن جگه له‌وه‌ی که دیاره (وه‌ك ده‌م و چاوو ده‌ست) با سه‌رپۆشه‌کانیان بده‌ن به‌سه‌ر سینه‌و ملیانداو جوانی و زینه‌تی خۆیان ده‌رنه‌خه‌ن به ته‌واوی بۆ هاوسه‌ره‌کانیان نه‌بێت، یان باوکی خۆیان، یان باوکی مێرده‌کانیان، یان کوڕی خۆیان، یان کوڕی مێرده‌کانیان، یان بۆ براکانی خۆیان، یان برازاکانیان، یان خوشکه‌زاکانیان، یان ئافره‌تێك که په‌یوه‌ندیان هه‌یه پێکه‌وه، یان ئه‌وانه‌ش که که‌نیزه‌کانیان (که له بارودۆخی تایبه‌تدا هه‌بوون) یان ئه‌وانه‌ی که له ماڵه‌کانتاندا ده‌ژین و پێویستیان به ئافره‌ت نی یه (له به‌ر پیری، یان نه‌خۆشی...هتد) یاخود ئه‌و منداڵانه‌ی که هێشتا شاره‌زاییان له ئافره‌تان نیه‌و (ئاره‌زووی جنسیان بۆ دروست نه‌بووه‌و نازانن باسی عه‌ورات بکه‌ن) نابێت ئافره‌تانی ئیماندار قاچیان ده‌ربخه‌ن و پێیان بده‌ن به زه‌ویدا (تا ده‌نگی خشڵ و پاوانه‌کانیان بێت) و بزانرێت که زینه‌تدارو خشڵدارن، که‌واته هه‌مووتان ئه‌ی ئیمانداران به‌ره‌و لای خوداو به‌ده‌ستهێنانی ڕه‌زامه‌ندی ئه‌و بگه‌ڕێنه‌وه بۆ ئه‌وه‌ی ڕزگارو سه‌رفراز بن، (ئیمامی تیرمذیی) ئه‌یگێڕێته‌وه‌له (ئوم سه‌له‌مه) وه‌كه ئه‌وو (خاتوو مه‌یمونه) لای پێغه‌مبه‌ر (صلی الله علیه و سلم) بوون، جا له‌وكاته‌دا (ابن ام مكتوم) نابینا هات، پێغه‌مبه‌ر (صلی الله علیه و سلم) فه‌رمووی : چاوی خۆتان بگرن له نه‌زه‌رو،خۆداپۆشن ! ئوم سه‌له‌مه ئه‌ڵێ: وتم: باشه! ئه‌ی ئه‌و نابینا نییه؟ فه‌رمووی ئه‌ی بۆ ئێوه‌ش ئه‌و نابینن؟ ئه‌مچا خوشکی به‌رێزو سه‌نگینی خۆم ئه‌م ئایه‌ت و فه‌رمودانه له‌خۆت به‌ر چه‌سته بکه مه‌که‌وه داوی شه‌یتانه‌وه خۆت به‌هیلاك مه‌ده بچیته ڕیزی ئه‌وئافره‌تانه‌ی که پێغه‌مبه‌ر (صلی الله علیه و سلم) ده‌رباره‌یان ئه‌فه‌رموێ (صنفان من اهل النار لم....ونساء کاسیات عاریات ماءلات ،رئوسهن کاسنمه البخث المائله،لایدخل الجنه،ولایجدن ریحها ،وان ریحها لتوجد من مسیرة کذا وکذا) واته دوو تاقم هه‌ن که ئه‌هلی دۆزه‌خن من نه‌یانم بینیوه ....(ئه‌مه باسی ئه‌م رۆژگاره‌یه بزانن که‌پێغه‌مبه‌ر ئازیزمان باسی کردوه ) ئه‌فه‌رموێ ئافره‌تانێکی پۆشته ڕووت که‌به‌لارو له‌نجه به‌رێگادا ده‌ڕۆن وسه‌رنجی پیاوان به‌لای خۆیاندا راده‌کێشن ،پرچیان وه‌کو بان پشتی حوشتر له‌سه‌ر سه‌ریان کۆده‌که‌نه‌وه ئه‌مانه ناچنه به‌هه‌شته‌وه وبۆنی به‌هه‌ستیش ناکه‌ن هه‌رچه‌نده بۆنی به‌هه‌شت له‌دووری ئه‌وه‌نده و ئه‌وه‌نده هه‌ست پێ ئه‌کرێت ،توخودا خوشکی خۆم بۆدوورۆژی ئه‌م دونیایه خۆت ئه‌خه‌یته ڕیزی ئه‌مانه به‌ده‌ستی خۆت ماڵی خۆت وێران ئه‌که‌ی ؟! وه‌هه‌روه‌ها خۆتان بپارێزن له کۆبوونه‌وه‌و تایبەت كردنی ڕۆژی جەژن بێ ئاگایانه. بەسەردان كردنی گۆڕستان و تازەكردنەوەی تەعزیە و یادكردنەوەی مردوو به بیدعه‌و بە گریان و بەشێوەیەكی ناشەرعی؟! ئه‌مچا موسڵمانانی به‌ڕێز عه‌زیزانم با سوپاس شوکرانه‌ی خودای گه‌وره بکه‌ین که ته‌مه‌نی پێبه خشین وسه‌رکه‌وتوی کردین ئه‌م مانگه پیرۆزه به ڕۆژووبین بادوعابکه‌ین خودای گه‌وره لێمانی وه‌رگرتبێت نه‌وه‌ك هه‌ر برسێتی و تێنویمان بۆمابێته‌وه با له‌دوای ئه‌م مانگه‌ش زیاتر هه‌وڵ بده‌ین چاکتر بین مرۆڤی عاقڵ و ژیر ئه‌وه‌یه رۆژ به‌رۆژ سه‌رکه‌وتوتر بێت، نه‌وه‌ك ڕۆژ به‌ڕۆژ دۆڕاوتربێت (شیخ ابن عثیمین) ڕه‌حمه‌تی خودای لێبێت ئه‌فه‌رموێ (خه‌ڵکانێکی زۆر له‌رۆژی جه‌ژن دا کاتێکی زۆر ئه‌فه‌وتێنن به هۆی مانه‌وه‌یان تاده‌رنگانێك به سه‌ماکردن وگاڵته کردن ویاری ،وه‌ڕه‌نگه وازیان هێنابێ له ئه‌نجامدانی نوێژه‌کانیان له‌کاتی دیاری کراوی خۆی یان فه‌وتاندنی نوێژی جه‌ماعه‌ت ،وه‌ک بڵێی بیانه‌وێ به‌م کاره‌یان ئاسه‌وارو کاریگه‌ری مانگی ڕه‌مه‌زان له‌دڵ و ده‌روونیان بسڕنه‌وه ئه‌گه‌ر هه‌بوبێ ،وه ئه‌و په‌یمانه نوێ بکه‌نه‌وه له‌گه‌ڵ ئه‌و شه‌یتانه‌ی له‌ره‌مه‌زاندا مامه‌ڵه کردنیان له‌گه‌ڵیا که‌م بوووه‌وه) له‌کۆتایدا ئه‌ڵێم لە یادتان نەچێت ئەو که‌سانه‌ی که لە پێشوازى جەژندا فرمێسك دەبێتە میوانیان وە دڵەكانیان دەبێتە كانیاوێك لە ئاگر.لەگەڵ هەڵهاتنى گزنگى خۆرى یەكەم بەرە بەیانى جەژندا كاتێك كە دەستى دایك و باوكت ماچ دەكەیت وە چاوەكانت گەشە بەڕووى هاوسەرەكەت وە دەست لە ملى برا و خوشك و كەس و خزمەكانت ئەكەیت وە پاشان كۆدەبنەوە لەسەر خوانی ڕازاوەى جەژن ، هەتیوان لەبیر نەكەیت... ئەو كەسانەى كە بێ بەشن لە سۆز و بەزەیى باوكیان. ئه‌م که‌سه عه‌زیزانه له‌بیر نه‌که‌ی که له زیندانی طاغوطه‌کانن بێبه‌ش و دابڕاون له له‌سووکاریان، ئەو بێوەژنانەى كە بێ بەشن لە خەندەى هاوسەرەكانیان. که زۆربه‌یان پیاوه‌کانیان له‌سه‌ر ئه‌م ئیسلامه شه‌هید بوونه ئەو منداڵانەى كە بێ بەشن لە باوەشى گەرمى باوك و دایكیان.\nوە ئەو دایك و باوكانەى كە بێ بەشن لە چاوى گەشى منداڵەكانیان... له‌خودای گه‌وره داواکارم عیباده‌ت و ڕۆژووه‌کانمانی قبو‌ڵ کردبێت و بۆمان بکات به‌زه‌خیره‌ی قیامه‌تمان هیوادارم ئه‌م چه‌ژنه ببێته چه‌ژنی خۆشی و شادی بۆ هه‌مووماڵێکی موسڵمان ببێته چه‌ژنی سه‌رکه‌وتنی ئه‌هلی ئیسلام و خوشك وبرایانمان له بورماو سوریاو ئازادبوونی زانایانی ئیسلام و برایانمان له‌زیندانه‌کانی کوفرو ئیلحاد،یاخودا ببێته ڕۆژی ڕه‌ش و له‌ناوچونی کوفر یا الله یا الله یا الله، ان شاالله ئه‌بێته یه‌ك ڕیزی موسڵمانان و ته‌بایه‌تی و برایه‌تی ،(تقبل الله منا ومنكم). خودا لە ئێمەو ئێوەیشی قەبوڵا بكات.\nچه‌ژنی هه‌موو لایه‌کتان پیرۆزو هه‌ر له‌خۆشی دابژین\nنوسینی به‌نده؛عه‌لی هه‌ولێری فێرگه\n1433کۆچی به‌رامبه‌ر 14/8/2012 زاینی\nid => 25776\ncategoryid => 215\ndynamicImage => 'YtmsFOYS_20120818.jpg'\nheadTitle => 'چه‌ژن ئه‌وڕۆژه‌یه که سه‌رپێچی په‌روه‌ردگاری تێدا نه‌کرێت '\nkeyword => 'بابه‌تی گشتی له‌سه‌ر جەژن'\n[0.78 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 25776)))\n[2 ms] UPDATE `dangiislam_article` SET `clicked` = ? WHERE (`dangiislam_article`.`id` = 25776)\n[0.6 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 25776) LIMIT 1\n[0.43 ms] SELECT `dangiislam_article`.* FROM `dangiislam_article` WHERE (id= '25776') AND (status='1') AND (title<>'0') LIMIT 1\n[0.12 ms] SELECT `dangiislam_art_cat`.* FROM `dangiislam_art_cat` WHERE (id = 215) LIMIT 1\n[15.93 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[16.39 ms] SELECT `dangiislam_article`.* FROM `dangiislam_article` WHERE (category_id = 215)\n[10.23 ms] SELECT `dangiislam_article`.* FROM `dangiislam_article` WHERE (category_id = 215) AND (id <> '25776') AND (status='1') ORDER BY `id` desc LIMIT 3\n[4.19 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='25776') ORDER BY `comment_id` desc, `featured` desc\n[15.75 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n[0.13 ms] SELECT `dangiislam_art_cat`.* FROM `dangiislam_art_cat` WHERE (id = 215) LIMIT 1\n[0.12 ms] SELECT `dangiislam_art_cat`.* FROM `dangiislam_art_cat` WHERE (id = 129) LIMIT 1\n[0.1 ms] SELECT `dangiislam_writer`.* FROM `dangiislam_writer` WHERE (((`dangiislam_writer`.`id` = 47)))\n[0.1 ms] SELECT `dangiislam_writer`.* FROM `dangiislam_writer` WHERE (id = 47) LIMIT 1\n1.11.3/5.3.29 Variables Debug Not authorized 16 in 67.03 ms Registry (6)«


ڕێباز حەملان: سێ موچەی فەرمانبەران بەسەر یەكەوە دابەشدەكەین\nSalam 22/01/2019 - 11:12 بڵاوکراوەتەوە لە هەواڵ/كوردستانی\nوەزیری دارایی و ئابوری حكومەتی هەرێمی كوردستان ڕایدەگەیەنێت: ئەگەر بەغدا 317 ملیار دینارەكە بنێرێت سێ موچەی فەرمانبەران بەسەریەكەوە دابەشدەكەین.\nڕێباز حەملان وەزیری دارایی و ئابوری حكومەتی هەرێمی كوردستان ڕایگەیاند: بەغدا 317 ملیار دیناری یارمەتیەكەی نەناردوە، ئەگەر بێت ئەو بڕە پارەیە بەسەریەكەوە بینێرێت ئەوا سێ موچەی فەرمانبەران بەسەریەكەوە دابەشدەكەین.\nڕێباز حەملان كە بە ڕۆژنامەی زەمەنی ڕاگەیاند، ووتیشی: داوامان لە حكومەتی ناوەند كردووە كە بەسەریەكەوە پارەكەمان بۆ خەرج بكات.\nئەوەشی خستەڕوو: ئەگەر هاتوو حكومەتی عێراق ئەو بڕە پارەیەی بەسەر یەكەوە بۆ هەرێمی كوردستان خەرج نەكرد ئەوا مانگانە یەكێك لەموچەكانی 11و 12ی ساڵی ڕابردوو لەگەڵ موچەكانی ئەمساڵ خەرج دەكەین.\nوەزیری دارایی و ئابوری حكومەتی هەرێمی كوردستان ئاماژەی بەوەشكرد: ئەگەر هاتوو پشكی هەرێم لەبودجەی ساڵی 2019ی عێراق بە 520 ملیار دینار جێگیركراو مانگانە ئەو بڕە پارەیە گەیشتە هەرێم، ئەوا ڕاستەوخۆ پاشەكەوتی موچەی فەرمانبەران لادەبرێت.\nجێگەی ئامابۆكردنە ڕێباز حەملان وەزیری دارایی و ئابوری حكومەتی هەرێمی كوردستان سەرەتا لەسەر پشكی گۆڕان پۆستی وەزارەتی دارایی پێسپێردرا، پاش ئەوەی لەگەلًَ وەزیرەكانی گۆڕان لەلایەن پارتییەوە نێردرایە ماڵەوە، دواتر وەك كەسێكی سەربەخۆ هەمان پۆستی پێدرایەوە.


وتارى نێچیرڤان بارزانى له یادى 26ـەمین ساڵەی كیمیابارانكردنی بالیسان وشێخ وەسانان تیپى " No Doubt" هه‌فته‌ى داهاتوو ده‌گه‌رێنه‌وه ناو جیهانى موسیقا kurdistantv@kurdistantv.net\nKTV ... تیمى "نو داوت No Doubt" تایبه‌ت به مۆسیقاى پۆپ و ڕۆك كه باره‌گاكه‌ى له كالیفۆرنیایه ، له‌سه‌ر پێگه‌ى تایبه‌تى تیپه‌كه‌یان ڕایانگه‌یاندوه كه له هه‌فته‌ى داهاتوودا ده‌گه‌رێنه‌وه ناو جیهانى موسیقا ، به‌مه‌به‌ستى بلاوكرنه‌وه‌ى ئه‌لبۆمێكى تازه له ڕۆژی 25 ئه‌یلولى داهاتوودا . له‌م ئه‌لبۆمه‌دا گۆرانى بێژى به‌ناوبانگ جوین ستیفانى گۆرانى ده‌لێت ، وه هه‌ریه‌ك له تۆم دومۆن به‌كارى ژه‌نینى گیتارو تۆنى كانال ژه‌نینی قیساره‌و ئه‌دریان یۆنگ لێدانى ده‌هۆل هه‌لده‌ستن ، وه یه‌كه‌مین تیپه‌كه كه زۆرترین گرێبه‌ستیان تۆماركردبێت ، پێش ئه‌وه‌ى دواین ئه‌لبۆمى خۆیان له ساڵی 2001 بلاوبكه‌نه‌وه . جێی باسه ئه‌م تیپه به چوار مۆسیقا ژه‌ن له ساڵی 1986 له كالیفۆرنیا دامه‌زراوه ، وه له ساڵی 1992 به‌هۆى گۆرانى (قسه مه‌كه Don't Speak) ناوبانگیان ده‌ركرد . هه‌روه‌ها زیاتر له 50 ئاهه‌نگى له ولاته یه‌كگرتووه‌كانى ئه‌مریكاو كه‌نه‌دا ئه‌نجامیان داوه . - له باسرمه په‌رده له‌سه‌ر په‌یكه‌رى هونه‌رمه‌ند حه‌سه‌ن سیساوه‌یى لادرا\nKTV ... بریارا سه‌پاندنا سزایان لسه‌ر یانا مه‌له‌گا یا ئسپانی هاته راكرن


سەرۆکی ئەنجوومەنی نوێنەران بۆ ترەمپ: ئێرە ئەمریکایە نەک کۆریای باکوور | KURDPLAT\nکوردپلات 9/25/2020 01:41:00 م ليست هناك تعليقات\nهەموو رۆژێك قسەیەکی نوێ و رووبەڕووبوونەوەیەکی نوێ، ئەمە حاڵی ترەمپە لەکاتێکدا تەنیا 39 رۆژ ماوە بۆ هەڵبژاردنی سەرۆکایەتیی وڵاتەکەی.\nدۆناڵد ترەمپ، سەرۆکی ئەمریکا بە رۆژنامەڤانانی راگەیاند "دەبێت لەگەڵ کارتەکانی دەنگدان زۆر وریا بین. بابەتی ئەم کارتانەی دەنگدان فریودانێكی گەورەیە. پێیان گوتووم هەشت کارتی دەنگدان لە سەتڵێکی خۆڵدا لە شوێنێک دۆزراونەتەوە، کەناڵێکیش باسی ئەوەی کردووە کە ژمارەیەکی زۆر لە کارتەکانی دەنگدانی لە رووبارێک دۆزیوەتەوە.. من دڵنیام ئەگەر ئەو کارتانە ناوی منیان لەسەر بووایە ئەوا فڕێیان دەدان و ئاشکرایان نەدەکردن".\nئێستا ترەمپ کێشەی لەگەڵ رۆژی سوێندخواردنی سەرۆکایەتی هەیە و لە وەڵامی پرسیارێک لەبارەی ئاستی ئامادەیی بۆ رادەستکردنی دەسەڵات بە رکابەرە دیموکراتەکەی دەڵێت "با بزانین چۆن دەبێت".\nئەم وەڵامەی ترەمپ هەرایەکی زۆری نایەوە، بەتایبەتی لەلای دیموکراتەکان. نانسی پیلۆسی، سەرۆکی ئەنجوومەنی نوێنەرانی ئەمریکا رایگەیاند "من بیری ترەمپ دەهێنمەوە، تۆ لە کۆریای باکوور نیت، لە تورکیا نیت، لە رووسیا نیت و جێی ئاماژەشە پێت بڵێم جەنابی سەرۆک ترەمپ تۆ لە سعودیەش نیت، تۆ لە ویلایەتە یەکگرتووەکانی ئەمریکایت کە وڵاتێکی دیموکراسییە. بۆیە جەنابی سەرۆک بۆ هەوڵنادەیت بۆ ساتێکیش بێت رێز لە سوێندی یاسایی سەرۆکایەتییەکەت بگریت؟"\nلەدوای بەڵێنی میچ مەکۆنڵ، سەرۆکی زۆرینە لە ئەنجوومەنی پیرانی ئەمریکا بە بەڕێوەچوونی گواستنەوەیەکی ئاشتییانەی دەسەڵات؛ کیڤن ماکارت، سەرۆکی کەمینەی کۆماری لە ئەنجوومەنی نوێنەرانی ئەمریکا، بەڵێنەکەی پشتڕاستکردەوە.\nسەرۆکی کەمینەی کۆماری لە ئەنجوومەنی نوێنەرانی ئەمریکا رایگەیاند "رادەستکردنێكی بێ کێشەی دەسەڵات دەبێت و باوەڕم وایە سەرۆک ترەمپ ئەو کارە بە باشی ئەنجامدەدات و نیشتمان یەکدەخاتەوە لەبری ئەوەی بەرەو پەڕگیریی بیبات. با لێرە بەڕوونی پێتان بڵێم، رادەستکردنی دەسەڵات بەشێوەیەکی زۆر باش و بەبێ هیچ کێشەیەک دەبێت. ئەم وڵاتە بەم جۆرە بووە و هەر بەو جۆرەش دەبێت و دەمێنێتەوە".\nبە درێژایی مێژووی 231 ساڵەی سوێندخواردنی یاسایی ئەمریکا، تەنیا یەک جار ئەو پرۆسەیە بۆ ماوەی 24 کاژێر دواخرا و ئەمریکا لەو ماوەیەدا بەبێ سەرۆک مایەوە


گەشەپێدەرانی KurdApp و دوو ئەپڵیکەیشنی تر بەناوەکانی لاوان و حەرامکراوەکان! – کەی ئای تی ئێن\nئای ئۆ ئێس 26, ئازار 2014\nهەریەک لەl دوو ئەپە گرنگن لەسەر ئامێرەکانمان بوونیان هەبێت. دیارە لەماوەی ڕابردوودا هەوڵ و خەباتی گەشەپێدەر بەناوی Kurdappـەوە بەردەوام بووە و یەکێک لەکارە ناوازەکانیان بریتی بوو لە ئەپڵیکەیشنی قەڵای موسڵمانان. دوابەدوای ئەم هەوڵ و ماندووبوونە چەند ئەپێکی تریان بڵاوکردەوە کە دوایینیان ئەپەکانی لاوان و حەڕامکراوەکان.\nئەپڵیکەیشنی حەڕامکراوەکان پێک هاتوە لەچەند بابەتێک کە لەماڵپەڕی بەهەشتەوە وەرگیراون ، دیارە بە پێوست زانیاروە ئەپێکی لەم شێوازە هەبێت بۆ ئامێرە هۆشمەندەکان ، چوونکە زۆرێک لەئێمە یەکێک یان زیاتر لەم تاوانانەمان تێدایە بەوەی کە ئاگاداری نین ،بەو هیوایەی سودمەند بێت بۆ بەکارهێنەرانی ئەم ئەپە.\nئەپڵیکەیشنی لاوان کۆمەڵێک بابەت و کتێب لەخۆ دەگرێت کە باسی چەندین تاوان و خراپەکاری دەکات کە لاوان ئەنجامی دەدەن یاخود ئەو کەسانەی کە دورن لەدین و باش لە دین حاڵی نەبوون ، هەروەها بەشی چیرۆکی تێدایە کە کۆمەڵێک چیرۆکی تێدایە کە دوای تاوان و خراپەکاری کۆمەڵێک کەس گێڕاویانەتەوە ، و کۆمەڵێک چیرۆکی تێدایە کە پێغەمبەری خوا صلی الله علیە وسلم گێراوییەتیەوە ، کە پڕ پەند و ئامۆژگارین ، بەو هیوایەی سودێکی باشی لێوەر بگیرێت و ببێتە هۆی گەڕاندنەوەی گەنجان بۆ لای خوای پەروەردگار و ڕێگای ڕاستی.\nچەند دیمەنێک لە ڕووپەڕی ئەپڵیکەیشنی حەڕامکراوەکان:\nچەند دیمەنێک لە ڕووپەڕی ئەپڵیکەشینی لاوان:\nشایەنی باسە هەریەک لەو دوو ئەپە ناوازەیە لەسەر ئایفۆن و ئایپاد و ئایپۆد کاردەکەن و پێوستیشیان بە iOS7 بەرەوسەرە.\nبەستەری ئەپی حەڕامکراوەکان لە ئەپستۆر…\nبەستەری ئەپی لاوان لە ئەپستۆر…\nتاگەکان ئای ئۆ ئێس ئایپاد ئایفۆن ئەپڵ ئەپڵیکەیشن بابەتی گرینگ


کەس بە هۆی کۆرۆنا لە سەردەشت لە نەخۆشخانە ڕانەگیراوە - Mehr News Agency\nAP ١٤٠٠ Azar ١٤\nAP ١٣٩٩ Ordibehesht ٧ ٢١:٠٤\nNews Code 32149\nکەس بە هۆی کۆرۆنا لە سەردەشت لە نەخۆشخانە ڕانەگیراوە\nفەرمانداری سەردەشت وتی: چوار ڕۆژی بەردەوامە کە هیچ حاڵەتێکی ئەرێنی تووشبوو بە کۆرۆنا نەهاتووەتە نەخۆشخانەی سەردەشت.\nبە ڕاپۆرتی ئاژانسی هەواڵی مێهر، ئەقسا نەخشی پوور ڕایگەیاند: بە پێی ئەوەی کە سەردەشت شارێکە کە کیمیاباران کراوە و ٤٠٠ بنەماڵەی گیانبازی سەروو ٧٠ لەسەدی هەیە و نیگەرانیەک کە سەبارەت بە گشت گیری ڤایرۆسی کۆرۆنا هەبوو، بەڵام هاوکاری بەرپرسان و خەڵکی ئازیز و بەتایبەتی پارێزەرانی تەندروستی ئەو ڤایرۆسە لە ئاستی ئەو شارە گەیشتە سفر و ئاماری گشتی تا بە ئەم چرکە ٢٧ کەس ڕاگەیێندراوە.\nفەرمانداری سەردەشت لە ڕێکخستنی چوار بنکە تاقی کردنەوی پلەی گەرما و داخستنی ١٠ ڕێگای ناسەرەکی بە مەبەستی ڕیگری لە بڵاو بوونەوەی کۆرۆنا لە ئاستی شار هەواڵی دا و وتی: بنکەکانی پۆلیسی ڕێگاوبان، دارساوین، زمزیران و میرئاباد و هەروەها ١٠ خاڵی ناسەرەکی گوڵە گەنمان، ئالوت، ڕێگای گاز، جبرند، بناوێڵە، نواوە، سوستان، ئالان و ... لە ئەو شوێنە داخراوانە بوون.\nنەخشی پوور بە ئاماژە بە هەوڵە ئەنجام دراوەکان لە ماوەی بڵاو بوونەوەی نەخۆشی کۆرۆنا وتی: بەرنامەی گەنەبڕ کردنی شارەکان و گوندەکان، دابین کردنی مادەی تەندروستی و دەرمانی بەتایبەتی بۆ گیانبازەکان، ناردنی ١٠ هەزار برووسکەی پێشگیرانە، سنووردار کردنەوەی هاتوچۆی ناو شار، بەرهەمهێنان و بڵاو کردنەوەی هەزار دەمامکی خۆڕایی و ... ئەنجام دراوە.\nدەنگی تەقینەوەی بەهێز لە ئاسمانی نەتەنز بیسترا\nئێران بە سەرکەوتنی خۆی گاڵتە بە ئەمریکا دەکات\nهادی عامری بەڵگەکانی درۆ لە هەڵبژاردنی پارلەمانی عێراق دەردەخات


كورد و نیمچە دوورگەی كۆریا\nكورد دەڵێت: لە هەموو خەسارەتێك ئەقڵێك..\nدوای زیاتر لە نیو سەدە شەڕو ئاڵۆزی و ململانێ و كۆژارن و بریندار بوونی دەیان هەزار سەرباز و هاووڵاتی سڤیل و دوكەرتبوونی وڵاتەكە و دەستێوەردانی وڵاتانی زلهێز لە هەردوو بەشی كۆریا و توندتركردنی ململانێكانیان دژ بە یەكتر، لە كۆتایدا هەردوو سەرۆكی كۆریای باكور و باشور دەستیان خستەوە ناو دەست و لاپەڕەیەكی نوێیان لە پەیوەندیيەكانی هەردوو وڵات هەڵدایەوە.\nئێمەی گەلی كورد لە هەرچوار پارچە و بە تایبەت لە باشوری كوردستان لە پێش راپەڕین و لەدوای راپەڕین چەندینجار شەڕی كورد بە كوردمان و شەڕی پارچەكانی ترمان كرد كە بووە هۆی شەهیدبوونی هەزاران پێشمەرگەی قارەمان و هاووڵاتی بێتاوان و دواتر هەرێم بوو بە دوو بەشەوە كە تا ئەمساتەش ئاسەواری دوو ئیدارەیی و ئازارەكانی لای میللەت و لەناو خەڵكدا لە بیرەوەریەكانیاندا ماوە، بەڵام بەداخەوە لایەنە سیاسیيەكان نە تەجروبەی وڵاتانی وەك كۆریای باكوور و باشوور و نە تەجروبەی خۆمان لە رابردوو هیچ وانەیان لێوەرنەگرتووە و بەردەوام یەكترمان شكاندووە و دڵی دوژمن و نەیارەكانمان خۆش كردووە و رێگامان داوە دەستێوەردانی ئیقلیمی و دەرەكی بێتە وڵاتەكەمانەوە، قەت بیر لە خوێنی شەهیدان و كارەساتەكانی ئەنفال و هەڵەبجە و كیمیايبارانی كوردستان نەكراوەتەوە، ئەوەندەی نەرمی و ئەوەندەی تەنازول بۆ بێگانە كراوە، ئەم هێزە سیاسیانە بۆ خۆیان نەكردووە.\nئێستاش كە هەڵبژاردنی پەرلەمانی عێراقە ئەم تەشهیرو جنێو دان و یەكتر شكاندن و هاندانی لایەنگرانی یەكتر بە ئاراستەی توندو تیژی ئەمە بناغەی شەڕو كاولكاری لێدەكەوێتەوە بۆ داهاتوو بە تایبەت هێشتا ململانێی قورستر بەڕێوەیە بۆ هەڵبژاردنی پەرلەمانی كوردستان.\nبا چیتر لاوان و گەنجانی ئەم وڵاتە وەك رابردوو و لە ئەنجامی ململانێی سیاسی و وتارە توندەكان شەهید نەبن، چونكە لە كۆتایدا سەركردەكان لەسەر مێزێك كۆ دەبنەوەو دادەنیشنەوە و رێك دەكەونەوەو ئەوەی بە دڵ شكاوی دەمێنێتەوە كەسوكار و دایكی ئەو شەهیدە گەنجانەن كە بێگوناهن.\nبا وانەیەك لە رابردوو وەربگرین و تەجروبەی میسر و لیبیا و سوریا لەم هەرێمەی ئێمە دوبارە نەبێتەوە و با چیتر ئەم كیانە سەربەخۆیەی كە هەمانە بەدەستی خۆمان نەیشكێنين وله ناوى نه به‌ين كە بە رەنج و قوربانیدانی پێشمەرگە قارەمانەكان و خوێنی شەهیدان و قوربانیدانی میللەتەكەمان بەرهەم هاتووە و ئەوانەی تانەى لێدەدەن و ره خنه‌ى لێده‌گرن هەموو تێيدا دەسەڵاتدار بوون و هەموو لە دامەزراندنیدا بەشدار بوون و شەریكن لە هەركەمو كوڕیەك و به ريژه ى خۆيان.\nدۆخی باشوری كوردستان كە بەم رۆژە گەیشتووە بەشێكى زۆرى به هۆى كەمتەرخەمی و گەندەڵی بووە لە یەكەم كابینەی حكومەت تا كابینەی هەشتەم بەڵام هەر هێزێكی بەشدار لە دەسەڵات بە پێی حەجم و رادەی بەشداریەكەی شەریكە لەو كەمتەرخەمیە و لەو دۆخەی ئێستا بۆیە باشترە لە جیاتی هەڵدانەوەی لاپەڕەی یەكتر بیر لە چارەسەری دۆخی ژیانی خەڵك بكرێتەوە و شان بدەنە بەر مەسئولیەت، قسە كردن و رەخنە ئاسانە و هەموو كەس پێی دەوێرێت رابردوو سەلماندی هیچ حزبێك و لایەنێكی سیاسی هەرچی هێزێكی لە پشت بێت لایەنی بەرامبەری پێناسڕێتەوە كەواتە لە یەك نزیكبوونەوەو بیركردنەوە لە میللەت و لەدۆخی ژيانى خەڵك لە ململانێی یەكتر نیشتیمانپەروەریتره، با ئێمەش هاوشێوەی كۆریای باشور خزمەتی میللەتەكان بكەین، ئەو پێشكەوتن و رۆشنبیریەی لەو وڵاتە هەیە وەریبگرین، با وەك سەركردەی هەردوو كۆریاش (كۆریای باكور و كۆریای باشور) هەموو سنوورە دەستكردەكان بشكێنین و هەموو ئامانجمان كارى پێكەوه‌یی و خزمەتكردنی خەڵك بێت.


وەزارەتی تەندروستی هۆشداریی دەداتە ئەو کەسانەی بە قاچاخ لە ئێرانەوە گەڕاونەتەوە – کوردی – RojNews.News\nوەزارەتی تەندروستی هۆشداریی دەداتە ئەو کەسانەی بە قاچاخ لە ئێرانەوە گەڕاونەتەوە\n02/03/2020 - 7:28:48 pm\nیەكشەممە, 1 مار 2020 – 10:10 ڕۆژنیوز – ناوەندی هەواڵەکان\nلە دوای بڵاوبوونەوەی کۆرۆنا لە ئێران، حکومەتی هەرێمی کوردستان، دەروازە سنورییەکانی لەگەڵ ئەو وڵاتە داخست و ئەو هاوڵاتییانەی هەرێم کە لە ئێرانەوە دەگەڕێنەوە دەبێت بۆ ماوەی ١٤ ڕۆژ لە ژێر چاودێریدا بمێننەوە، بەڵام لە ماوەی چەند ڕۆژی ڕابردوودا چەندین هاوڵاتی هەرێم بە ڕێگای قاچاخ و بە تایبەت لە ڕێگەی دەروازەی مونزریە وە چەندین کەس بێ پشکنینی تەندروستی گەڕاونەتەوە وەزارەتی تەندروستی حکومەتی هەرێم، لەوبارەیە بانگەوازێکی بڵاوکردەوە کە ئەمە دەقەکەیەتی:\nبانگەوازێکی بەپەلە بۆ هاوڵاتیانی هەرێمی کوردستان\nدوای بڵاوبوونەوەی لیستی ناوی ئەو گەشتیارانەی گەڕاونەتەوە هەرێمی کوردستان بەبێ ئەوەی کەرەنتین بکرێن و جیابکرێنەوە وەیان بە قاچاغ و دوور لە تیمەکانی پزیشکی ئێستا لە هەرێمی کوردستانن یان هەر گەشتیارێکی دیکە کە لە ماوەی دوو هەفتەی ڕابردوو گەڕاونەتەوە جێگای مەترسین، ئاگاداریان دەکەینەوە کەوا بەزووترین کات دوورکەونەوە لە ماڵ و منداڵ و خێزانەکانیان و پەیوەندی بە تیمەکانی پزیشکی بکەن.\nداواش لە هاوڵاتیانی خۆشەویست دەکەین کەوا نزیک نەبنەوە لەم بەڕێزانە لەپێناو تەندروستی خۆتان و خانەوادەتان و پەیوەندی بکەن بە تیمەکانی تەندروستی لەپێناو ڕێگەگرتن لە بڵاوبوونەوەی نەخۆشی ڤایرۆسی کۆرۆنای نوێ COVID-19.\nهەولێر، دادگا بڕیاری بێتاوانی نیاز عەبدوڵا'ی دا


كه‌رتى نه‌وتى كوردستان له‌به‌رده‌م سكاڵاكانى كۆمپانیاكان و دادگاى فیدراڵى دا\nبه‌هرۆز جه‌عفه‌ر 29/08/2019 433 جار خوێنراوەتەوە\nلێكه‌وته ئابورى و یاسایی و نێوده‌وڵه‌تییه‌كانى گرێبه‌سته‌كانى حكومه‌تى هه‌رێم له‌گه‌ڵ كۆمپانیا جیهانیه‌كان له‌م دوو مانگه‌دا یه‌كێكه له قورسترین تاقیكردنه‌وه‌كانى به‌رده‌م حكومڕانى كوردى، ئێستا حكومه‌تى هه‌رێم كه‌وتۆته به‌رده‌م سێ جۆر له سكاڵا:\nیه‌كه‌م: سكاڵاى وه‌زاره‌تى نه‌وتى عێراق له‌سه‌ر توركیا له داگاى نێوبژیوانى نێوده‌وڵه‌تى -ICA ڕوونتر له ژوورى بازرگانى پاریس، ئه‌مه ڕێكخراوێكه بۆ یه‌كلاكردنه‌وه‌ى ناكۆكیه بازرگانیه‌كان. سكاڵاكه له‌ساڵى 2014 تۆماركراوه‌و بنه‌ماكه‌ى ئه‌وه‌یه حكومه‌تى عێراق گرێبه‌ستى له‌گه‌ڵ توركیا هه‌یه په‌یوه‌ست به‌هێڵى كه‌ركوك-جه‌یهان، كه‌چى توركیا چووه هێلێكى ترى كردۆته‌وه له‌گه‌ڵ هه‌رێمى كوردستان...ئه‌مه‌ش پێشێلى ئه‌و دێڵه‌یه كردویانه. لێره‌دا ئه‌گه‌ر توركیا بدۆڕیت به عێراق ئه وا هه‌رێم زیان ئه‌كات و هێڵى ووزه‌ى كوردستان نامێنێت، ئه‌گه‌ر عێراقیش بدۆڕێت ئه‌وا هه‌رێم و هێڵى ووزه‌كه‌ى ئه‌بێته بارمته لاى توركیا و ده‌ستوه‌ردانه‌كانى زیاتر ئه‌بێت!\nدووه‌م: سكاڵاى دیناسیتى پیترۆلیوم، ئه‌مه ڕاسته‌وخۆ له خودى ئاشتى هه‌ورامى كراوه، به‌ڵام ئاشتى هه‌ورامى ئه‌توانێت به یاساى ژماره 22 ى ساڵى 2007 ى تایبه‌ت به یاساى نه‌وت و گازى هه‌رێم به پێى مادده‌ى 30 به‌رگرى له خۆى بكات.\nسێهه‌م: سكاڵاى دادگاى فیدراڵى عێراق له‌سه‌ر هه‌رێم، ئه‌مه‌شیان چه‌ند ساڵه هه‌یه، به‌ڵام هه‌رێم نوێنه‌رى ئاماده نه ئه‌بو له دادگاكه، بۆیه پرۆسه‌كه مه‌جراى قانونى خۆى وه‌رنه ئه‌گرت. به‌ڵام دواى 16ى ئۆكتۆبه‌ر و ئاسایی بونه‌وه‌ى په‌یوه‌ندییه‌كه هه‌رێم بڕیارى دا نوێنه‌رى ئاماده بێت.\nڕه‌هه‌نده جیپۆڵه‌تیكى و نێوده‌وڵه‌تییه‌كه‌ى ئه‌م پرسه له لایه‌نه یاسایی و ئابورییه‌كه‌ى هه‌ستیارتره. چونكه ڕه‌نگه به هۆى دانوستانى سیاسی پێشوه‌خته‌ى لایه‌نه‌كانه‌وه چاره‌سه‌رییه‌ك ڕوبدات پێش ئه‌وه‌ى كه‌یسه‌كان ببه‌نه دادگا. به‌ڵام گۆڕینى هێڵى ووزه ڕاسته‌وخۆ په‌یوه‌سته به ئاسایشى هه‌رێمایه‌تى و هاوپه‌یمانێتیه‌كانى ناوچه‌كه‌وه.


ئایا ئێن ئاڕ تی چی لەئاینی ئیسلام دەوێت ؟!!! | ماڵپەڕی بەهەشت\nhome navigate_before هەمەجۆر navigate_before ئایا ئێن ئاڕ تی چی لەئاینی ئیسلام دەوێت ؟!!!\nئایا ئێن ئاڕ تی چی لەئاینی ئیسلام دەوێت ؟!!!\nبەروار: 2011/11/26سەردارن: 3812نوسەر: هیوا زیرەك\nئەگەر زۆرێك لەمرۆڤەكان بەمروری زەمەن تاقی بكەیتەوە گومانی تێدا نیە دوای ماوەیەك یەكسەر ڕووی ئاشكرای دەردەكەوێت و خۆی بۆخۆی وات لێ دەكات بەجوانی ڕووی ڕاستەقینەی بناسیتەوە ، بێگومان لەم كوردستانەی خۆماندا كۆمەڵێك كەناڵی ئاسمانی هەیەو بەئاشكراو هەریەكەو حیزب و لایەنێك پشتیوانی دەكات ، ئەگەر تەماشای یەكەم بەرنامەی دامەزراندنیان بكەین دەبینین بەئاشكرا پرۆگرام و ئامانجەكانی خۆیان خستۆتە ڕوو ، ئایا دەبنە كەناڵێكی ئیسلامی یان عەلمانی یاخود هەواڵ و تێكەڵەیەك لەهەموو پرۆگرام و بەرنامە تەلەفزیۆنی یەكان ، وە ئایا سەر بەئۆپۆزیسیۆنن وەكو كەناڵەكانی لایەنە ئیسلامی یەكان و كەی ئێن ئێن ، یاخود وەكو كەناڵە حیزبیەكان كار دەكەن كە ڕووی جوانی حیزب دەخەنە ڕوو ، بەڵام ئەوەی من لێرەدا مەبەستمە ئەوەیە ، كەناڵی ئین ئاڕ تی ، هەر لەسەرەتاوە خۆی وا ناساند كە كەناڵێكی سەربەخۆیەو سەر بەهیچ حیزب و لایەنێك نیە ، جا چ ئۆپۆزیسیۆن بێت یاخود دەسەڵات ، بەڵام چەند هەفتەیەكی تێپەڕ نەكرد یەكسەر ڕووی ڕاستەقینەی ئەو كەناڵە لەچەند شوێنێك بەشێوەیەكی نافەرمی ئاشكرا كرا ، وە خاوەن و ئەوەی كەپشتیوانی لێ دەكات خرایە بەر دیدی خەڵكی كوردستان ، هەموو ئەمانە كەباسمكرد تەنها مەبەستێكم هەیە لەو باسكردنە ، ئەویش ناساندنی ئێن ئاڕ تی یە بەخوێنەرانی كورد زوبان و ئایین پەروەر ، چونكە ماوەیەكە ئەو كەناڵە دەستی داوەتە دژایەتیكردنی ئایینی پیرۆزی ئیسلام بەڵام بەدیوێكی تردا ، ئەویش بەپێشكەشكردنی چەند بەرنامەیەك بەناوی (بەبوێری) ، هەروەها لەبەرنامەی چاوپێكەوتن كە لەگەڵ كۆمەڵێك كەسدا كەبیریان سەد دەر سەد دژی ئیسلامە ، ئەوەی جێگای سەرنجە لای خەڵكی كوردستان ئەوەیە كە هەموو ئەو بەرنامانە لەژێر ناوی بیری ئازاد و بەرنامەی تەلەفزیۆنی و پرۆگرامەكانیانە ، بۆ ؟؟؟؟ .\nبەرنامەی (بەبوێری) گەر خوێندنەوەیەكی زانستی یانەو ئاینی یانەی بۆبكەین ، دەبینین لەدوو خاڵ زیاتر هەڵناگرێت :\n[یەكەمیان ]: كۆمەڵە پرسیارێكی بەناو زانستی یانە دەكات ، دەبینین نەك زانا ئیسلامی یەكان و دەقە ئاینی یەكان ، بەڵكو زۆربەی زانایانی ڕۆژئاواو دوور لەدین تائێستا ئەو شتانەی ئەو زانایە كە ئەم لەهەندێ كون وقوژبنی سەرچاوەكاندا دەیهێنێتەوە ، ئەوان نەك هەر باوەڕیان پێی نیە بەڵكو بەدرۆشی دەخەنەوە ، واتە ئەو شتانەی كە پێشكەشكارو ئامادەكاری ئەو بەرنامە ئامادەی دەكەن و ئاراستەی میوانی بەرنامەكەی دەكەن ، خۆ هەموو زانایانی ڕۆژئاوا كۆ دەنگی یان نیە لەسەر ئەو بیرۆكە ، بەڵكو وەكو شتێكی شاز و ناباو وایە ، سەرەڕای ئەوەش بۆچی ئەو بەڵگانە كە دەخرێنە ڕوو باس ناكرێت كە تاكو چەند لەسەر ئەرزی واقیع بوونی هەیەو سەلمێنراوە ؟؟؟؟ ، چونكە كاكی پێشكەشكار یاخود لایەنی ئامادەكاری بەرنامە نەچوونە بەوردی لەسەر ئەو باس و خواستانە بەوردی بخوێننەوەو لەبەرامبەریشدا بەچاوێكی هەقیقەت و زانستیانە بیخەنە قاڵبی ئەرزی واقیعەوەو بەتەواوی بیپێون ، چونكە هەر دەقێك لەكتێبە زانستی یەكاندا هات پێویستە بسەلمێنرێت ، نەك هەر سەلماندنیش بەمێشك و بیروڕای خاوەن بیرۆكەكە ، وەكو بیرۆكەی (داروین) وەكو سمپڵێك ، بەڵكو دەبێت ئەرزی واقیع گەواهی ئەوە بدات كە سەد دەر سەد لەگەڵ بیرۆكەی دروستكردن و خەلقی ئەرزو ئاسمانەكان و ئەوەشی تێیدایە دەگونجێت ، بەڵام بەداخەوە ناپرۆفیشیناڵی لایەنی ئامادەكاری بەرنامەكەیە كە ناتوانێت ئەو لایەنە تاوتوێ بكات ، یاخود دەتوانێت ، بەڵام مەبەستەكەی ئەو گەوجاندنی خەڵكی كوردستانەو شێواندنی بیروڕایانە دەرهەق بەدروستكەریان كەخوای گەورەیە .\n[دووەمیان] : لەڕووی ئاینی یەوە ئەگەر تەماشای پرسیارەكان بكەین ، دەبینین بۆئەوە نی یە كە خەڵكی موسوڵمانی كورد زوبان شارەزای دینەكەیان بن ، وە فێڵ و تەڵەكەكان و بیروڕا پوچەڵەكانی مولحیدەكان بزانن ، سەرەڕای ئەوەش كەناڵی ئێن ئاڕ تی لەبەر ئەوەی لایەنی ئیسلامی و دینداری لەهەرێمی كوردستان بەهەند وەرنەگرتووە كە زیاتر لە (95%) ی موسوڵمانە ، بەڵكو بەئاشكرا كۆمەڵێك شوبهەی ڕۆژئاوایی یەكان دێنێتەوە كە لای ئەوان هەر زوو ئیكسپایەر بووە ، بەڵام لەسەر مێزگردی ئەو كەناڵەوە دیسانەوە گەرم دەكرێتەوەو دەیانەوێت دەرخواردی بیری پاكی ئیسلامێتی خەڵكی كوردستانی بدەن ، نەك هەر ئەوەندەش بەڵكو وەكو لەخاڵی یەكەمدا ئاماژەم پێكرد زیاتر ئەوان بەو بیروڕا ڕۆژئاواییانە كە تەنها بیرۆكەی یەك زانایە كەچی بەشێوەیەك دەری دەبڕێت كە هەموو زانایانی جیهان ئەو ڕایەیان هەیە ، خۆی لەخۆیدا ئەم كارە سەرەتا گەوجاندنی خەڵكەو لەلایەكی تریشەوە ناپرۆفیشناڵی و ئەمانەتی عیلمی نەپاراستنیشە لەلایەن ئامادەكاری ئەو بەرنامەوە ، سەرەڕای ئەو هەموو دژایەتیكردنیشە لەبەرامبەردا نایانەوێت كەسی میوان لەبەرنامەكەدا بەویستی خۆی وەڵامی شوبهەو چەواشەكان بداتەوە ، نمونەی ئەمەش ئەو بەرنامەیە بوو كە (د.عبدالواحید) میوانی بەرنامەكە بوو ، چونكە ئەگەر بیانویستایە بگەنە خاڵی یەكلاكەرەوەو خاڵی كۆتایی بێگومان پێویست بوو لەسەر پێشكەشكاری بەرنامە ئەوەندە مۆڵەتی بەمیوانی بەرنامەكە بدایە تاوەكو بەجوانی و بەبەڵگەی ئاینی و زانستی ئەو شوبهانەی ڕەت بكاتەوە ، بەڵام هەموومان بینیمان چۆن دوای باسكردنی تەنها بەڵگەیەك لەلایەن (د.عبدالواحید)ەوە یەكسەر پێشكەشكارەكە هەوڵی دەدا زیاتر شوبهەكان نەڕەوێتەوەو ئاشكرا نەبێت ، بۆیە پرسیاری دیكەی ئاراستە دەكرد ، ئەمەش خۆی لەخۆیدا سانسۆر خستنە سەر میوانی بەرنامەیەو ئەتەكێتی گفتوگۆش بەو شێوەیە نیە ، چونكە پێویست دەكات ئەوەندەی پرسیارەكە كاتی وەڵامدانەوەشی پێ بدرێت ، بۆیە دەڵێم ئێن ئاڕ تی بەری ڕوناكی تیشكی خۆر بەبێژنگ ناگیرێت ، هەروەها تیشكی خۆریش بەفوی دەمی هیچ كەسێك دانامركێتەوە ، وە ئامۆژگاریشم بۆتان ئەوەیە ، ئەگەر باس و خواسێكی تازەتان پێ یە ، ئەوە ئەرزو ئەوەش گەز ، بەڵام تكایە بنێشتە كۆنەی خەڵكی مەنێنە دەمەوە ، هەروەها ئەو بەرنامەیەی كەئێوە ئێستا سەرقاڵن ، هەر زوو لەوڵاتاندا فەشەلی هێناو دوا بڕاو كراو بەبێ هیچ دەستكەتێك لەگۆڕەپانی زانستی و ئایینی پاشەكشەی كردو ئاڵای سپی هەڵكرد ، وە واش نەزانن ئەوەی ئێوە ئەنجامی دەدەن شتێكی گرنگەو پڕ بایەخە بۆخەڵكی كوردستان ، چونكە دڵنیابن تەنها كۆمەڵێكی كەم نەبێت بەو شوبهانەتان هەڵدەخەڵەتێت ئەگینا لای هەموان زوو ئەو فێڵە ئاشكرا بووەو بینیشمانە هەڵگری ئەو بیرۆكانە ڕۆژیان گەیشتۆتە كوێ و كێ پێشوازی لەو بیرۆكانە كردووە ، بۆیە ئەوەی لەم باسەدا خستمە ڕوو تەنها ئەوە بوو كە باسێكی كورت بخەمە ڕوو سەبارەت بەئەو بەرنامەیەو ئامۆژگاری بەڕێوەبەرانی ئەو كەناڵەش دەكەم سنورێك بۆئەو شتانە دابنێن و چیدی ئەو بەرنامە پێشكەش نەكەن ، چونكە سەنگی مەحەك لەهەموو بەرنامەیەك و پرۆژەیەكدا سود گەیاندن و بینەر ڕاكێشانە بۆلای كەناڵەكە ، بەڵام ئەم بەرنامەیەی ئێوە دەتوانن بەپێی ڕاپرسی گشتی ـ نەك ئەو كەسانەی كەخۆتان مەبەستتانە ـ ئەنجامەكەی وەربگرن ، كە دەبینن سەدا حەفتاو پێنج بەسەرەوە خەڵكی لەو بەرنامانە زویرەو بەچەواشەكاری دەزانێت ، بۆیە هەر ئەوەندە دەنوسم ، ئەگینا شتی زیاتر هەڵدەگرێت ، بۆیە گەر بەرنامەی لەو شێوەیە بەردەوام بوو بەپشتیوانی پەروەردگار لەباسەكانی دیكەدا بەدرێژی باسی لێوە دەكەم و هەندێ لەنهێنی یەكانی پشت پێشكەشكردنی ئەو بەرنامەیە دەخەمە ڕوو ئەگەر خوای پەروەردگار ویستی لەسەر بوو ، سەرەڕای ئەوەش ئەگەر كات هەبوو ئەوا كورتە وەڵامێكی بەرنامەی (چاوپێكەوتن) كە لەگەڵ (فوئاد میصری)یش ئامادە دەبێت إن شا‌ء ألله ، چونكە پێم وابێت ئەو مامۆستایە لەبەڕەكەی خۆی زیاتر پێی ڕاكێشا ، بۆیە یاسای ژیان وایە هەركەس لەڕاخەرەكەی خۆی زیاتر پێی ڕابكێشێت پێویستە ئاگادار بكرێتەوەو دواتر ئامۆژگاری و وەلامبدریتەوە .


19/9/2021 - 22:49\nمرۆڤ زۆرجار باس له ڕووى زه‌وى ده‌كات یان باس له زۆر خه‌سڵه‌تى دیكه‌ى ده‌كات، به‌ڵام زۆر به كه‌مى باس له كێشى هه‌ساره‌كه ده‌كات، واته ئایا له‌گه‌ڵ رۆژگاردا و تا ئێستا كێشی زه‌وی قورس بووه یان كه‌مبووه؟\nبه‌پێى رۆژنامه‌ى (تێلیگراف)ى به‌ریتانى، هه‌ساره‌ى زه‌وى له رۆژێكدا نزیكه‌ى 500 ته‌ن له تۆز و نێزه‌ك وه‌رده‌گرێ، بۆ ماوه‌ى 4 ملیار ساڵیش كه ته‌مه‌نى گۆیى زه‌وییه، هه‌ساره‌كه بڕى 16 ملیۆن ته‌نى له تۆز و به‌ردى له‌خۆگرتووه، ئه‌مه‌ش 1%ی كێشی گشتیى هه‌ساره‌كه‌یه.\nشاره‌زایان باس له‌وه ده‌كه‌ن كه كێشى زه‌وى له‌نێوان بڕى 30 تا 100 هه‌زار ته‌ن زیادى كردووه، ڕاكێشانى موگناتیسى زه‌وى رۆڵێكى گه‌وره ده‌بینێ له‌م زیادكردنه و له وه‌رگرتنى تۆز و نێزه‌ك كه له ئاسماندا ده‌سووڕێنه‌وه.\nله‌به‌رامبه‌ر ئه‌مه‌شدا زه‌وى به هۆى سووتانى وزه‌كانى ژێر زه‌وى كێشى به‌ره‌و دابه‌زینیش ده‌ڕوا به تایبه‌ت له كاتی چوونی هایدرۆجین و هیلیۆم بۆ ناو به‌رگه‌ى ئاسمان، به‌پێى ڕاپۆرته‌كانیش زه‌وى له ماوه‌ى ساڵێكدا 100 ته‌ن كێشى خۆى له‌ده‌ست ده‌دات.\nله‌وانه‌یه هه‌ندێ كه‌س قورسیی زه‌وی بگه‌ڕێننه‌وه بۆ دروستكردنى باڵه‌خانه و تاوه‌ره‌كان، به‌ڵام شاره‌زایان ئه‌وه ده‌رده‌خه‌ن كه چالاكییه‌كانی مرۆڤ هیچ گۆڕانكارییه‌ك دروست ناكات، چونكه ئه‌و كه‌ره‌ستانه‌ى به‌كارى ده‌هێنین وه‌ك ئاسن و چیمه‌نتۆ له پێشتردا له‌سه‌ر زه‌وى بوونیان هه‌بووه و مرۆڤ ته‌نیا شێوه‌كه‌ى گۆڕیوه یان دروستى كردووه.\nبێگومان زۆربوونى دانیشتووانیش كاریگه‌رى نییه له‌سه‌ر قورسبوونى زه‌وى، چونكه پێكهاته‌ى مرۆڤ له پێشتردا له‌سه‌ر هه‌ساره‌كه هه‌بووه، بۆیه به‌شێوه‌یه‌كی گشتی زۆربوونى دانیشتووان سروشتییه.


هێزە ئەمنییەکانی بەسرە بازرگانێکی مادە هۆشبەرەکان دەستگیر دەکەن – دەنگی کورد\nماڵەوە/هەواڵ/عێراق/هێزە ئەمنییەکانی بەسرە بازرگانێکی مادە هۆشبەرەکان دەستگیر دەکەن\nهێزە ئەمنییەکانی بەسرە بازرگانێکی مادە هۆشبەرەکان دەستگیر دەکەن\nلیژنەی ئەمنی لە پارێزگای بەسرە، رۆژی یەك شەممە رایگەیاند: هێزێکی ئەمنی سەر بە بەڕێوەبەرایەتی پۆلیسی گومرك و دەزگای هەواڵگری، تۆمەتبارێکیان دەستگیر کرد کە تۆمەتبارە بە بازرگانی مادەی هۆشبەر، لە کاتی دەستگیرکردنەکەیدا کۆمەڵێك چەك و دەمانچەی پێبووە.\nسەرۆکی لیژنەی ئەمنی جبار ساعدی ئەوەی راگەیاند" هێزێکی ئەمنی سەر بە بەڕێوەبەرایەتی پۆلیسی گومرك لە ناوچەی چوار و بەهاوکاری چەند ئەفسەرێکی دەزگای هەواڵگری، تۆمەتبارێکیان دەستگیر کە داوا کراوە لەلایەن دادگاوە"، ئەوەیشی خستەڕوو کە"هێزەکە بڕێکی کەمی مادەی هۆشبەریان بە تۆمەتبارەکە گرتووە لەگەڵ ٣ کڵاشینکۆف و ٣ دەمانچەو و یەك ئاڕ بی کەی و نارنجۆکێکی دەستی و چەقۆ".\nساعدی ئەوەیشی ووت:"ئێستا تۆمەتبارەکە لای هێزە ئەمنییەکانە بۆ لێپیچینەوە لەگەڵیدا بۆ ئامادەکردنی بۆ دادگا".\nبەسرە وەکو شارێك پێناسە دەکرا کە شارێکی ئارامە، بەڵام لە ماوەی ئەم چەند کۆتاییدا کۆمەڵێك کێشەو شەڕی عەشایەری سەریهەڵدا و هێرشکردن بەنارنجۆکی دەنگی، لە ماوەی چەند هەفتەی رابردودا هەندێك پشتیوانی ئەمنی زیاتر بۆ بەسرە نێردراون، کە هاوکار بوون بۆ باشترکردنی دۆخی ئەمنی شارەکەو دەستگیرکردنی داواکراوان.\nلە ساڵی ٢٠١٨ دا چەندین حاڵەتی هاوشیوە هەبووە لە پارێزگاکەدا، لە ١٨ی کانونی یەکەمدا باندێکی دیکەی بازرگانییکردن بە مادە هۆشبەرەکانەوە بە بڕی ٦٠ کیلۆ حەشیش و ٢٠ کیلۆگرام کریستاڵیان پێبوو.


کوردیپێدیا - ئاگادارییەک لە بەرێوەبەرایەتی گشتی پەروەردەی هەولێر\n📝 ئاگادارییەک لە بەرێوەبەرایەتی گشتی پەروەردەی هەولێر | پۆل: بەڵگەنامەکان | زمانی بابەت: 🏳 کوردیی ناوەڕاست\nئاگادارییەک لە بەرێوەبەرایەتی گشتی پەروەردەی هەولێر\n1- لە ڕۆژی شەممە رێکەوتی (15ی 1 ی 2022) وە تاقیکردنەوە و هەڵسەنگاندنی کۆتایی وەرزی یەکەمی گشت قۆناغەکانی خوێندن لە سنوری پارێزگای هەولێر بە (پەروەردەکانی سنووری ئیدارەی سەربەخۆی سۆران) یشەوە، لە کاتژمێر (9:30) خولەکی بەیانیان ئەنجامدەدرێت لە تەواوی ناوەندەکانی خوێندن، ئەو قوتابخانانەشی بەچەند قۆناغێک تاقیکردنەوە و هەڵسەنگاندنەکان ئەنجامدەدەن پابەند دەبن بەوەی بەگوێرەی کە ماوەی ئەو کاتژمێرەی کە لە (8:30)گۆڕدراوە بۆ (9:30) ئەوانیش کاتژمێرێک لەکاتی تاقیکردنەوەکانیان دەگۆڕدرێت لە هەمان رۆژ و رێکەوتی ئاماژەپێکراو.\n2- لەحاڵەتی روودانی لافاو یان گرفتی هاتووچۆی رێگاوبانەکان بەهۆی کەش و هەواوە، داوا لە بەخێوکارانی قوتابیان دەکەین کە پێویست ناکات منداڵەکانتان بنێرنەوە بۆ قوتابخانە بە دڵنیایی لەکاتی گونجاو قەرەبوو دەکرێنەوە و هیچ جۆرە دڵەراوکێ و نیگەرانییەکتان لەوبارەیەوە نەبێت.\nبەڕێوەبەرایەتی گشتی پەروەردەی هەولێر \n 👪 تۆڕی کۆمەڵایەتی | 🏳 کوردیی ناوەڕاست | بەڕێوەبەرایەتی گشتیی پەروەردەی هەولێر\n1. 👁 14-01-2022\n1. 👁 بەرێوەبەرایەتی گشتی پەروەردەی هەولێر\n📅 رۆژی دەرچوون: 14-01-2022\n➕ ئەم بابەتە لەلایەن: (زریان عەلی)ەوە لە: Jan 14 2022 9:11PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Jan 14 2022 9:26PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان عەلی)ەوە لە: Jan 15 2022 5:36PM باشترکراوە


دوای نقومبوونی کەشتیە جەنگییەکەی ڕووسیا تەقینەوەی بەهێز لە کیێڤ بیستراوە\nمۆسکڤا، کەشتی جەنگی ڕووسیا\nدوای ئەوەی ئۆکرانیا وتی کەشتییەکی جەنگی ڕووسیایان لە دەریای ڕەش نقوم کردووە، ڕۆژی هەینی دەنگی تەقینەوەی بەهێز لە کیێڤی پایتەخت بیستراوە و شەڕ و پێکدادانێکی قورس لە ڕۆژهەڵاتی وڵاتەکە هەڵگیرساوە.\nڕۆژی هەینی ڕووسیا وتی کارگەیەکی لە کیێڤ کردۆتە ئامانج کە موشەکی دژە فڕۆکەی تێدا چاککراوەتەوە.\nئۆکرانیا وتی بە موشەکی نیپتۆنی دژە کەشتی لە کەشتی جەنگی مۆسکڤای ڕووسییان داوە. وەزارەتی بەرگری ڕووسیا وتی کەشتیەکە کە دەگەڕێتەوە بۆ سەردەمی یەکێتی سۆڤییەت، دوای ئەوەی ئاگرێکی تێدا کەوتۆتەوە و تەقینەوە ڕوویداوە، نقومبووە.\nوەزارەتەکە وتی زیاتر لە 500 کەس لەسەر کەشتییەکە گواستراونەتەوە، بەڵام دانی بە هێرشەکەدا نەنا.\nلەدەستدانی کەشتییەکە لەکاتێکدایە هێزی دەریایی ڕووسیا بەردەوامە لە بۆردومانکردنی شارەکانی ئۆکرانیا لەسەر دەریای ڕەش.\nئۆکرانیا دەڵێت هێرشەکانی هێزەکانی ڕووسیا بۆ سەر شارۆچکەکانی پۆپاسنا و ڕوبیژن کە دەکەونە باکووری شاری ماریوپۆڵەوە، بەرپەرچدراونەتەوە و ژمارەیەک لە تانک و ئوتومبێلە زریپۆشەکانی ڕووسیا تێکشکێندراون. ڕۆیتەرز نەیتوانیوە ئەمانە پشتڕاست بکاتەوە.\nلەلای خۆیەوە ئەمەریکا زانیاریی تەواوی نەبوو لەسەر ئەوەی کە ئایا کەشتییەکەی ڕووسیا بە موشەک لێی دراوە یاخود نا. ڕاوێژکاری ئاسایشی نیشتیمانی ئەمەریکا جەیک سۆلیڤان وتی " بەڵام بێگومان بەوشێوەیەی کە ڕوویدا لێدانێکی بەهێز بوو لە ڕووسیا."


ئه‌ندرۆید | شوێنه‌ی ئه‌و كه‌سه بدۆزه‌وه كه‌مۆبایله‌كه‌ی دزیوه و مۆبایله‌كه‌ت كۆنتڕۆڵ بكه‌ره‌وه. - Yeane.Org ماڵپەری یانی\nسڵاو ئازیزان و خۆشه‌ویستان\nله‌بابه‌تی ئه‌م جاره‌دا باس له به‌رنامه‌یه‌كی تایبه‌تی گرنگ ده‌كه‌م بۆتان كه زۆر گرنگه بۆ هه‌ر به‌كار هێنه‌رێكی ئه‌ندرۆید بزانێت و هه‌موو كه‌س لای خۆیه‌وه به‌كاری بێنێت بۆ پاراستنی ئامێره‌كه‌ی\nفه‌رموون بینه‌ری ڤیدیۆكه بن و زانیاری ته‌واو وه‌ربگرن ده‌رباره‌ی ئه‌م كاره گرنگه.\nبه‌سته‌ری ماڵپه‌ره‌كه :


گیان لەدەستدانی ژنێكی “ئیلام”ی بە هۆی خۆكوژی – زاگرۆس پۆست\nماڵەوە / کوردستان / گیان لەدەستدانی ژنێكی “ئیلام”ی بە هۆی خۆكوژی\nگیان لەدەستدانی ژنێكی “ئیلام”ی بە هۆی خۆكوژی\nپێنج شه‌ممه 6 تشرینی دووه‌م 2014\tکوردستان, هەواڵ 66 جار خوێنراوه‌ته‌وه\nژنێك كە كارمەندی ئیدارەی سەرچاوە سروشتیەكانی پارێزگای ئیلام بوو، نیوەڕۆی ئەمڕۆ پێنجشەممە 15ی مانگی رەزبەر، بە بەردانەوەی خۆی لەسەر بانێك لە مەیدانی بەناو “دیفاعی موقەدەس” لە شاری ئیلام، بەرداوەتەوە و بەو بۆهەیەوە گیانی لەدەستداوە.\nهەواڵنێریی حكومەتی “ئیلام بیدار” بە بێ ئاماژەدان بە ناو و تەمەنی ئەو ژنە، بڵاوی كردووەتەوە كە، ئەو ژنە لە سەر بینایەكی 15 میتری خۆی خستووەتە خوارەوە و وێڕای ئەوەیكە گواستراوەتەوە بۆ نەخۆشخانەش، بەڵام بە هۆی كاریی بوونی ئەو زەربەیەی بەر لەشی كەوتووە، گیانی لەدەستداوە و تەرمەكەشی رادەستی پزیشكی یاسایی كراوە.\nشایانی باسە، ئێران لە بواری خۆكوژیەوە پاش وڵاتانی چین و هندوستان پلەی سێهەمی لە سەرانسەر جیهاندا هەیە و ژنانی ئێرانی كە كوردستانیش لە پەیوەندەدا رێژەیەكی بەرچاوی بەردەكەوێ، 3 ئەوەندەی پیاوان دەست دەدەنە خۆكوژی و هۆكارە سەرەكیەكانی ئەو دیاردەیەش، دابین نەبوونی ژیانێكی ئامارم، گیرۆدەبوونی خۆیان و بنەماڵەكانیان بە مادەهۆشبەرەكان و چەندین گرفت و كێشەی كۆمەڵایەتی، ئابووری، دەروونی و بنەماڵەی دەبنە هۆی ئەوەیكە هاوڵاتیانی كورد و ئێرانی پەنا ببەنە بەر دیاردەی نەشیوای خۆكوژی.


لێكۆڵینەوەیەكی نوێ: زەیتی ماسی هیچ كاریگەرییەكی لەسەر تەندروستی دڵ نییە\nبەپێی لێكۆڵینەوەیەكی نوێ، رۆنی ماسی و Omega3 هیچ كاریگەرییەكیان نییە لەسەر پاراستنی دڵ و مولولەكانی خوێنی مرۆڤ.\nچەندین ساڵا هانی خەڵك دەدرێت رۆنی ماسی بخۆن بۆ پاراستنی تەندروستی دڵ و مولولەكانی خوێنیان و چەندین سودی گرنگی ئەو رۆنە ئاشكراكراوە لەوانەش كەمكردنەوەی مەترسی مردن بە نەخۆشییەكانی دڵ و جەڵتەی دڵ و تەنانەت كۆمەڵەی دڵی ئەمریكی داوایكردبو هەفتانە ماسی بخورێت، بەڵام لێكۆڵینەوەیەك هەموو شتێك هەڵدەوەشێنێتەوە.\nبەپێی لێكۆڵینەوەكە، كە ماڵپەڕی CNN بڵاویكردوەتەوە، تیمی سەرپەرشتیار هێمایان بۆ ئەوەكردوە، رۆنی ماسی و ڤیتامین D هیچ رۆڵێكیان نییە لە پاراستنی تەندروستی دڵ، هەروەها "ئۆمێگا 3" مەترسییەكانی توشبون بە نەخۆشی دڵ و مولولەكانی خوێن كەمناكاتەوە.\nلای خۆیەوە دكتۆر ستیڤ نسین پزیشكی دڵ لە "كلیڤلاند كلینیك"، كە بەشدارە لە لێكۆڵینەوەكە باسی لەوەكردوە، تاقیكردنەوەكان ئەوەیان دەرخستوە زەیتی ماسی بەهیچ شێوەیەك كاریگەری لەسەر دڵ و مولولەكانی خوێن نییە، لە راستیدا سەرەڕای ئەوە لەوانەیە زیانی هەبێت لە هەندێك حاڵەتدا.


جاران ژیان چۆن بوو لە شارى سلێمانى ؟ – History Of Kurd\nHome / بەشی مێژووی كورد / جاران ژیان چۆن بوو لە شارى سلێمانى ؟\nگۆران حكيم 2019-02-16\tبەشی مێژووی كورد, مێژووی نوێ و هاوچه‌رخی كورد لێدوان نووسین ناچالاککراوە لە جاران ژیان چۆن بوو لە شارى سلێمانى ؟ 1,924 Views\nکاروان خاوەنى پەیجى سلێمانى جارانم\nزۆربه‌ى ماڵان سه‌رته‌نووریان هه‌بوو بۆ كردنى نانى تیرى، چونكه خه‌ڵكى كولێره و سه‌موونى بازاڕیان نه‌ئه‌خوارد، كاتێكیش ڕۆژێك دیارى ئه‌كرا له‌و ماڵه نان بكه‌ن، له گه‌ڕه‌كه‌كاندا نانكه‌رى ژنان هه‌بوو ئێواره‌كه‌ى ئه‌هات بۆ ئه‌و ماڵه‌ى به‌یانى نانی لێ ئه‌كرا له ته‌شتێكى گه‌وره‌دا هه‌ویرى ئه‌شێلا و سه‌رهه‌ویرێكى ته‌نكى ئه‌دا به‌سه‌ردا تا به‌یانى، كه هه‌ر ئه‌و ئێواره‌یه كچ و ژنى ماڵه‌وه كچه دراوسێشیان ئاگادار ئه‌كرده‌وه كه ئه‌وانیش بێن به خۆیان و پنه و تیرۆكه‌وه، به‌یانى زوو دواى نانخواردن ئه‌هاتن بۆ نان كردن، ئیتر به‌ده‌م نانكردنه‌وه قسه‌ى خۆش و سوعبه‌تیان ئه‌كرد تا نیوه‌ڕۆ بۆ نانخوادنى نیوه‌ڕۆ كولێره به‌ڕۆن و چا لێ ئه‌نرا، له‌گه‌ڵ شه‌ربه‌یه‌ك ئاو و جامێك و شۆربایه‌كى سووكیان له‌گه‌ڵ لێ ئه‌نا و له ده‌ورى\nسه‌ماوه‌ره‌كه كۆ ئه‌بوونه‌وه و به قسه‌ى خۆش نانه‌كه‌یان ئه‌خوارد و ده‌ست ئه‌كرایه‌وه به نان كردن و نانكه‌ره‌كه‌ش نانه‌كه‌ى ئه‌ئاڵاند به (مایه)كه‌ى ده‌ستییه‌وه و ئه‌یدا به ته‌نووره‌كه‌دا، تا دووان و سیان ئه‌برژان، ئینجا به دارێكى باریك كه سه‌رێكى تیژ بوو نانه‌كه‌ى پێ ده‌رئه‌هێنا و ئه‌یخسته سه‌ر پڵاوپاڵێوێك و سه‌فته‌ى ئه‌كرد و تۆزێك له‌و هه‌ویره‌یان جیا ئه‌كرده‌وه بۆ كولێره به‌ڕۆن بۆ ماڵه‌كه و بۆ نانكه‌ره‌كان، تا عه‌سرێكى دره‌نگ ده‌ست ئه‌كرایه‌وه به چا لێنان و كولێره خواردن و قسه‌ى خۆش، هه‌ر كچێكى نانكه‌ر چه‌ند كولێره‌یه‌كى له‌گه‌ڵ خۆى ئه‌برده‌وه بۆ ماڵه‌وه، هه‌روه‌ها نانكه‌ره‌كه پاره‌ى خۆى وه‌رئه‌گرت له‌گه‌ڵ چه‌ند كولێره‌یه‌ك و ده‌سته‌یه‌ك نان ئه‌یبرده‌وه بۆ ماڵه‌وه.\nجاران به‌س پیاوى ماڵه‌كه ئیشی ئه‌كرد، به‌یانى زوو زستان بوایه یان هاوین، به گه‌رما و سه‌رما ئه‌چوون بۆ مزگه‌وت، ئه‌چوونه ناو ئه‌و حه‌وزه‌ى سه‌رى گیرابوو پێیان ئه‌وت (وسوڵخانه) وسڵى خۆیان ده‌رئه‌كرد، ئه‌وجا ئه‌چوون نوێژیان ئه‌كرد و پاشان ئه‌چوون بۆ بازاڕ، دوكانداره‌كانیش دوكانى خۆیان ئه‌كرده‌وه، ئیتر بۆ نیوه‌ڕۆ نه‌ئه‌چوونه‌وه بۆ ماڵه‌وه بۆ نانخواردن، ئه‌گه‌ر هاوین بوایه له‌واشه‌ى گه‌رمیان ئه‌كڕى و به ماست و ماستاوه‌وه ئه‌یانخوارد و یه‌كى دوو سێ چایان ئه‌كرد به‌سه‌ردا و دواى نانخواردن و نوێژ، په‌رده‌یه‌كى سپیى خامیان ئه‌دا به پێشی دوكانه‌كانیاندا تا نزیكى عه‌سر ئه‌چوون بۆ مزگه‌وت له‌وێ نوێژى خۆیان ئه‌كرد و هه‌ر یه‌كه‌ى له‌سه‌ر تله‌به‌ردێك له ده‌وروپشتى ئه‌و حه‌وزه‌ى كه ده‌ستنوێژیان لێ ئه‌شوشت پاڵ ئه‌كه‌وتن و قاچیان لێ ڕائه‌كێشا تا عه‌سرێكى دره‌نگ، ئه‌وجا ئه‌چوونه‌وه سه‌ر دوكانه‌كانیان، ئێوارانیش كه دوكانیان دائه‌خست و ئه‌ڕۆیشتنه‌وه ماڵه‌وه، ئه‌گه‌ر شتێكیان بكڕیایه بۆ ماڵه‌وه ئه‌یانخسته ناو فه‌قیانه‌كانیان، چونكه كیسه و زه‌رف نه‌بوو. كاتێكیش ساڵى 1954 كه كارگه‌ى چیمه‌نتۆ له سه‌رچنار كرایه‌وه، پاش ماوه‌یه‌ك چه‌ند كه‌سێك فێر بووبوون به كاغه‌زى چیمه‌نتۆى به‌تاڵ كیسه‌یان دروست ئه‌كرد، به‌ڵام تۆزاوى بوو، زۆر پیاویش بێجگه له فه‌قیانه‌كه‌ى ده‌سه‌سڕى ئاوریشمى هه‌بوو، باوى بوو ئه‌و شته‌ى ئه‌یكڕى ئه‌یخسته ناو ئه‌و ده‌سه‌سڕه‌وه، هاوینانیش ئه‌گه‌ر شووتییه‌كیان بكڕیایه ئه‌یانخسته بن هه‌نگڵیانه‌وه. هه‌ر پیاوى ماڵه‌كه كاسبیی ئه‌كرد، زۆربه‌ى كچان له ماڵ ئه‌مانه‌وه و یارمه‌تیى دایكیان ئه‌دا بۆ چێشت لێنان و پاككردنه‌وه‌ى ماڵ و به‌خێوكردنى منداڵ.\nئه‌و باوكه‌ى تواناى هه‌بوو كوڕه‌كه‌ى خۆى ئه‌نارد بۆ قوتابخانه بۆ خوێندن، ئه‌گه‌ر تواناشی نه‌بوایه ئه‌یبرد بۆ لاى سه‌نعه‌تكارێكى دۆستى خۆى تا فێرى ئه‌و سه‌نعه‌ته بێت، به كابراى دۆستى ئه‌گوت گۆشتى بۆ تۆ، ئیسقانه‌كه‌ى بۆ من. كاتێكیش سه‌ره‌تاى ساڵى 1926 كه قوتابخانه‌ى زانستیى شه‌و كرایه‌وه، زۆربه‌ى ئه‌و شاگردانه ئه‌چوون له‌وێ فێرى خوێنده‌وارى ئه‌بوون، به‌ڕێوه‌به‌رى قوتابخانه‌كه و مامۆستاكان به‌خۆڕایی ده‌رسیان پێ ئه‌گوتنه‌وه و فێرى سروودى نیشتمانییان ئه‌كردن و هه‌موو ساڵێكیش ته‌مسیلییه‌كیان ئه‌كرد، بۆ نموونه حاجى عه‌لى جاسووسی كه‌بابچى كه پیاوێكى نیشتمانپه‌روه‌ر بوو، له ته‌مسلییه‌كه‌دا رۆڵى جاسووسی بینى ئه‌م جاسووسه‌ى به‌سه‌ردا دابڕا، كه لاى خۆی و خه‌ڵكى ئاسایی بوو، زۆربه‌ى ئه‌و قوتابییانه‌ى زانستى بوون به‌شداریى (شه‌ڕى به‌رده‌ركى سه‌را)یان كرد، ئه‌و كوڕانه‌ى كه باوكیان ئه‌یانناردن بۆ مه‌كته‌ب بۆ ئه‌وه‌ى فێرى خوێنده‌وارى بن، زۆر له‌وانه كه ده‌رئه‌چوون له سه‌ره‌تایى یان له ناوه‌ندى و دواناوه‌ندى ئه‌یانكردن به مه‌ئموورى حكوومه‌ت و له دائیره‌كاندا دایان ئه‌مه‌زراندن، تا پله‌ى هه‌ندێكیان ئه‌گه‌یشته به‌ڕێوه‌به‌رى فه‌رمانگه‌كان، له‌به‌ر ئه‌وه‌ىئه‌وكاته‌زانكۆنه‌بووله‌عێراقدابه‌تایبه‌تى له شاره‌كانى كوردستاندا.\nزۆربه‌ى ئه‌وانه‌ى نه‌خوێنده‌واریش بوون یان نیمچه خوێنده‌وارییه‌كیان هه‌بوو ئه‌بوون به پۆلیس، تاك تاك ئه‌گه‌ر خوێنده‌وارییه‌كى باشى بزانیایه له پۆلیسخانه ئه‌یانكرد به كاتبی پۆلیسخانه، پۆلیسی پیاده له زه‌مانى ئینگلیز ساڵى 1920 قه‌ید كران، مانگى به 20 ڕوپیه واته دینارێك و 500 فلس، پۆلیسی سواره زه‌مانى ئینگلیز ساڵى1921 قه‌ید ئه‌كران و مانگى به 40 ڕوپیه واته به 3 دینارى سویسرى، به‌ڵام ئه‌وه‌ى تواناى ئه‌وه‌ى هه‌بووبێ ئه‌سپی خۆى هه‌بێت 10 ڕوپیه‌ى مه‌سره‌فى ئه‌سپه‌كه‌شیان ئه‌دایه، به‌ڵام ئه‌وه‌ى تواناى ئه‌سپ كڕینى نه‌بوو، ئه‌سپه‌كه‌ى له میرى وه‌رئه‌گرت له تاوڵه‌ى سوارى شوێنى مزگه‌وتى مه‌وله‌وى و پشتى قائیمقامیه‌ت و به‌داله‌ى ته‌له‌فۆنات، پۆلیسی سواره بۆیه معاشه‌كه‌ى زۆرتر بوو، چونكه ئه‌چوون بۆ ناوچه‌كانى ده‌وروبه‌رى شار، ئه‌رك و شه‌ڕه‌شه‌قیان زیاتر بوو له پۆلیسى پیاده كه له‌ناو شار و ماڵ و منداڵى خوێان بوون، ئه‌م پۆلیسی سوارانه له ناوچه‌كانى ده‌ره‌وه مه‌خفه‌ریان بۆ دروست كردبوون له دژى پیاوخراپ و پیاوكوژ و جه‌رده و دز و درۆزن، كوڕى ئازا نه‌بوایه نه‌یئه‌توانى ببێ به پۆلیسی سواره. ئه‌وه‌شمان له‌بیر نه‌چێت ئه‌وسا وا باو بوو له‌به‌ر ئه‌وه‌ى پاره نه‌بوو، ئه‌و پۆلیسانه‌ى كه قه‌ید ئه‌كران و ئه‌بوون به مووچه‌خۆرى هه‌میشه‌یی، كچى جوانیان داوا ئه‌كرد و ئه‌بوو به نسیبیان، ئه‌وانه‌ش كه ئه‌بوون به پۆلیس ئه‌بوایه پیاوێكى موعته‌به‌ر ببووایه به كه‌فیلى.\nPrevious حەمەقەدۆی موسڵ كێیە؟\nNext كه‌لله‌سه‌ری ده‌یناسۆڕێك دۆزرایه‌وه كه 200 ملیۆن ساڵ كۆنه


ڕاھێنەری - ویکیپیدیا، ئینسایکڵۆپیدیای ئازاد\nڕاھێنەریی وەرزشی یا جەستەیی یەکێک لە جۆرەکانی ڕاھێنەرییە.\nڕاھێنەری (بە ئینگلیزی: Coaching) یانی ھاوکاریی نێوان دوو یا چەند کەس یان لەگەڵ یەک کارکردنی کەسەکان. یەکێک لەوان حەز دەکات خۆی پێ بگەیەنێت و گەشە بکات و شت فێر بێت، کەسێکی دیکەش یارمەتیی دەدات بۆ خۆپێگەیاندن. ڕاھێنەری وەک ناوێک ئاماژە کردنە بە ڕۆڵ و کاراکتەر، کاریگەری، ھەڵسوکەوتی جیاواز، ڕازیبوون، خوو و ڕەوشت و داخوازی چ بۆ تاک (شەخسی) و چ وەک تاک لە ناو ڕێکخراودا.\nبێرگ و ڕایب بەو شێوەیەی خوارەوە ڕاھێنەری پێناسە دەکەن:\nڕاھێنەری مێتودیکە کە لە ڕێگای دیالۆگێکی کردەوەخوازی (پراگماتیسم)، دەتوانی یارمەتی کەسانی تر بدەی بۆ ئەوەی ھەم ھۆ (ئەنگیزە) بۆ فێربوونیان لا پێک بێت و ھەم چالاکانە تێ بگۆشن بۆ گەیشتن بە ئامانجەکانیان، چ ئامانجی تاکە یان کەسی (شەخسی) بێت و چ ئامانجی ڕێکخراوەیی.\nکەواتە بەپێی ئەو پێناسانەی سەرەوە بەگشتی بەو شێوەیە دەتوانرێت ڕاھێنەری پێناسە بکرێت: ڕاھێنەری پرۆسەیەکی کۆمەڵایەتی مەبەستدارە لە پێناو گەشەدان و پێشکەوتنی ھەر تاکێکی کۆمەڵگە، ئەوەش ھەموو لایەنەکانی کەسایەتی مرۆڤ وەک بیرکردنەوە، شارەزایی، ژیری، جەستەیی، زانستی، دەروونی، ڕەفتار و کردەوە و … ھتد لەخۆ دەگرێت.\n^ Berg, Morten Emil og Ellen Ribe. 2013. Coaching: å hjelpe ledere og medarbeidere til å lykkes. 3. utg. Universitetsforlaget.\nوەرگیراو لە «https://ckb.wikipedia.org/w/index.php?title=ڕاھێنەری&oldid=720194»\nئەم پەڕەیە دواجار لە ١٣:٢٤ی ٢٨ی ئەیلوولی ٢٠٢٠ نوێ کراوەتەوە.


به‌رپرسێكی وه‌زاره‌تی ئه‌وقاف وه‌ڵامی عه‌مار حه‌كیم ده‌داته‌وه\nبه‌ڕێوه‌به‌ری په‌یوه‌ندییه‌كانی وه‌زاره‌تی ئه‌وقاف و كاروباری ئاینی حكومه‌تی هه‌رێمی كوردستان له وه‌ڵامی ئه‌و لێدوانه‌ی عه‌مار حه‌كیم كه رایگه‌یاندووه "ته‌نها ئیسرائیل دان به ده‌وڵه‌تی كوردیدا ده‌نێت"، ده‌ڵێت: "هیوادارم ئه‌و قسه‌یه‌ت بۆ رازیكردنی ئاغای دراوسێ بوبێت".\nدوێنڵا عەممار حەکیم، سەرۆکی ئەنجومەنی باڵای ئیسلامیی عیراق و هاوپه‌یمانیی نیشتمانیی شیعه‌كان له چاوپیَكه‌وتنێكدا له‌گه‌ڵ یه‌كێك له كه‌ناڵه‌كانی میسر و له وه‌ڵام پرسیارێكدا سه‌باره‌ت به دامه‌زراندنی ده‌وڵه‌تی كوردی رایگه‌یاند: "ئه‌م خه‌ونه ماوه‌ی 70 ساڵه هه‌یه و له‌وانه‌شه له چه‌ند ده‌یه‌ی داهاتووشدا بێته‌دی و نه‌شیه‌ته‌دی، ئه‌گه‌ر ئه‌و ده‌وڵه‌ته‌ش رابگه‌یه‌نرێت، ئه‌وا من وای ده‌بینم كه جگه له ئیسرائیل هیچ وڵاتێكی دیكه دان به‌و ده‌وڵه‌ته‌دا نانێت."\nمه‌ریوان نه‌قشبه‌ندی به‌ڕێوه‌به‌ری په‌یوه‌ندییه‌كانی وه‌زاره‌تی ئه‌وقاف و كاروباری ئاینی حكومه‌تی هه‌رێمی كوردستان له هه‌ژماری تایبه‌تی خۆی له تۆڕی كۆمه‌ڵایه‌تی فه‌یسبووك نووسیویه‌تی: "بۆ سه‌ماحه‌تی عه‌مار حه‌كیمی هاوڕێم: ئه‌ڵێن فه‌رموتانه ئه‌گه‌ر كورد سه‌ربه‌خۆیی ڕابگه‌یه‌نێ ئه‌وا كه‌س شك نابه‌ن جگه له‌ئیسرائیل دان به ده‌وڵه‌تی كوردی بنێت".\nمه‌ریوان نه‌قشبه‌ندی ده‌ڵێت: "ئه‌م لێدوانه‌ت ئێجگار پێچه‌وانه‌ی ئه‌و گفتوگۆیانه بوو كه له‌سعودیه له‌وه‌رزی حه‌جدا ده‌مانكرد، له‌بیرته ئه‌وكات ده‌تان فه‌رمو هه‌موو خه‌ڵكی عیراق قه‌رزاری كوردن؟!".\nبه‌ڕێوه‌به‌ری په‌یوه‌ندییه‌كانی وه‌زاره‌تی ئه‌وقاف راشیگه‌یاندووه كه "له‌بیرته ده‌تگوت: هه‌ر عیراقیه‌ك له‌به‌رامبه‌ر خواسته ره‌واكانی كورد بوه‌ستێت ئه‌وه دوژمنی عیراق و خانه‌واده‌ی حه‌كیمه؟! یان ده‌ترسم ئێستا گوشاره‌كانی جه‌ماعه‌ت زیادی كردبێت".\nئه‌وه‌شی خستووه‌ته‌ڕوو "به‌هه‌رحاڵ ئه‌وه ئیعتیرافێكی باشه دڵنیابوون كورد به‌نیازی سه‌ربه‌خۆییه و تاكه ده‌وڵه‌تی دیموكراسی و به‌هێزترین ده‌وڵه‌تی رۆژهه‌ڵاتی ناوه‌ڕاستیش پشتیوانمانه".\nمه‌ریوان نه‌قشبه‌ندی بۆ عه‌مار حه‌كیم نووسیویه‌تی: "هیوادارم ئه‌و قسه‌یه‌ت له‌ژێر گوشاردا بوبێت و بۆ رازیكردنی ئاغای دراوسێ بوبێت".\nئاماژه‌شی به‌وه‌داوه كه "له‌م حاڵه‌ته‌دا من ته‌قدیری زروفت ده‌كه‌م، چونكه من جگه له‌قسه‌ی باش نه‌مبیستوه ئه‌ندامێكی خانه‌واده‌ی حه‌كیم دژی گه‌لی كورد و خواسته‌كانی وه‌ستابێته‌وه و قسه‌ی كردبێت".\nئه‌م بابه‌ته 14461 جار خوێنراوه‌ته‌وه


بەرزبونەوەی نرخی مریشک و ھێلکەو نەمانی لەبازاڕەکاندا کاردانەوەی لێدەکەوێتەوە، بەڕێوەبەری کەرەنتینەی ڤێتێرنەریش ڕایدەگەیەنێت، "حکومەت پێداچونەوە بەبڕیاری قەدەغەکردنیان دەکات، چونکە بەرھەمی خۆماڵی، پێداویستی ناوخۆ پڕناکەنەوە".\nدکتۆر جەمال شوکری بەڕێوەبەری کەرەنتینەی ڤێترنەری لەھەرێمی کوردستان بەSNNی ڕاگەیاند، "ھۆکاری سەرەکی نەمانی ھێلکە لەبازاڕەکاندا بۆ بڕیارەکەی حکومەتی عیراق دەگەڕێتەوە کە ڕێگەنادات ھیچ بەروبومێکی پەلەوەریی ھاوردەبکرێت".\nسەبارەت بەپڕکردنەوەی خواستی ھاوڵاتیانیش بۆ ھێلکە، د.جەمال شوکری ئاشکرایکرد، "بەڕێژەی ٦٠% پێَداویستییەکانی ناوخۆ پڕدەکاتەوە، بۆیە نرخەکەی گرانبونی بەخۆوە بینیوە، لەئێستاشدا چارەسەر بۆ گرانبونی بەرچاوی نرخی ھێلکە، پێداچونەوەیە بەبڕیارەکەدا".\nوتیشی:"ھەموو کاتێک کە بڕیارێک دەدرێت ئەگەر سەرکەوتنی بەدەستنەھێناو بوە مایەی گرانبونی نرخ، پێداچونەوەی پێدادەکرێت".\nسەبارەت بەنرخی مریشک و ھاوردەکردنی، بەڕێوەبەری کەرەنتینەی ڤێتێرنەری ئاشکرایکرد، "بەھەمانشێوەی ھێلکە، ڕێگە بەھاوردەکردنی نادرێت بۆئەوەی برەو بەبەرھەمی ناوخۆ بدرێت، بەڵام بەگشتی لەبەرئەوەی لەئێستادا خواستی زۆریان لەسەرە، نرخەکەشیان زۆر بەرزبۆتەوە".\nلەلایەکی دیکەوە، وەزارەتی کشتوکاڵ و سەرچاوەکانی ئاوی ھەرێم، بڕیاریداوە ھاوردەکردنی بەروبوومی پەلەوەر لەچەند وڵاتێکی جیھان قەدەغە بکات.\nبەگوێرەی ئەو لیستەی کە بەڕێوەبەرایەتی گشتی سامانی ئاژەڵ و ڤێتێرنەری بڵاویکردۆتەوە، ئەو وڵاتانەی کە قەدەغەیە بەرومی باڵندەیان لێوە ھاوردە بکرێت، ژمارەیان ٢٦ وڵاتە.\nمانگ پێشتر - Jun 19 2019 3:25PM


یوسف محەمەد: پێویستە سەرلەنوێ شێوازێكی تر لەحوكمڕانی لەهەرێمی كوردستان بێنینە كایەوە - ئاوێنه\nیوسف محەمەد: پێویستە سەرلەنوێ شێوازێكی تر لەحوكمڕانی لەهەرێمی كوردستان بێنینە كایەوە\nسەرۆكی پەرلەمانی كوردستان رایگەیاند شێوازی كاراكردنەوەی پەرلەمان بەدڵی ئەوان نەبوە و بەپێویستیشی دەزانێت سەرلەنوێ شێوازێكی تر لەحوكمڕانی لە هەرێمی كوردستان بێننە كایەوە. پێشی وایە ئەگەر بەرژەوەندی گشتی بكرێتە پێوەر، رێكکەوتن لە نێوان هەرێم و ناوەند ئاسانە.\nئاوێنە: سەرۆكی پەرلەمانی كوردستان، یوسف محەمەد، ئەمڕۆ(سێشەممە) لەمیانی چاوپێكەوتنێكدا لەگەڵ ئاژانسی ئەنادۆڵ سەبارەت بە هۆكاری نەگەڕانەوەی بۆ پەرلەمانی كوردستان رایگەیاندوە”لەو ساتەی پەرلەمانی كوردستان پەكخراوە تائێستا ئیرادەیەكی جیددی نییە بۆئەوەی پەرلەمان بەدەر لە هەر دەستوەردانێكی دەرەوەی خۆی بتوانێت بە كارەكانی خۆی لە بواری یاسادانان و چاودێریكردنی حكومەت ئەنجام بدات. لە رۆژی 12ی ئۆكتۆبەری 2015 رێگری لە ئێمە كرا و ماوەی دوساڵ پەرلەمان پەكخرا، شێوازی كاراكردنەوەكەشی (لە پێش ریفراندۆم) دڵخوازی ئێمە نەبو كە لە دوای دوساڵ لە پەكخستنی تەنها بۆ شەرعییەت دان بە بڕیارێك كە هەندێك لە حزبە سیاسییەكان لە دەرەوەی پەرلەمانەوە بڕیاریان لەسەر هەمو وردەكارییەكەی دابو لەچۆنیەتی ئەنجامدانی ریفراندۆم و رۆژەكەی و راسپاردنی كۆمیسیۆن بۆ ئەنجامدانی ریفراندۆم، هەمو ئەوانە كرابون و تەنها 10 رۆژ پێش ریفراندۆم بۆ پێدانی شەرعيیەتێكی كاڵ و كرچ بە مەسەلەی ریفراندۆم پەرلەمانیان كۆكردەوە، ئەوەش لەگەڵ ئەو تێڕوانینەی ئێمە هەمانە بۆ كاری پەرلەمانی ناگونجێت، بۆیە تا ئێستاش نەگەڕاوینەتەوە پەرلەمان”.\nوتوشیەتی”خولی پەرلەمان تەواو بوە، بەڵام بەداخەوە بە هۆی ئەنجامدانی ریفراندۆم و دەرەنجامەكانیەوە نەتوانرا هەڵبژاردن لە هەرێمی كوردستان بكرێت، ئێمە ئێستا لە قۆناغی دوای خولە شەرعیەكەی پەرلەمانین، پێم وایە پێویست دەكات ئەمە قۆناغێكی ئینتیقالی بێت بۆ هێنانەكایەی سیستمێكی سەقامگیرتر لە هەرێمی كوردستان لە هەمو روەكانەوە، من چاوەڕوانی ئەوەم بزانم ئیرادەی ئەوە هەیە كە قۆناغێكی ئینتیقالی لە هەرێمی كوردستان رەنگڕێژ بكرێت و هەمو ئەو كێشە و كەموكوڕیانەی لە رابردودا هەبوە هەوڵی چارەسەركردنی بدرێت لە بابەتی بەدامەزراوەیكردنی هەرێمی كوردستان و سیستمی حوكمڕانی و ئابوری و شەفافیەت و دەستوەردانی سیاسی و حزبی و شەخسی لە كاروباری هێزە چەكدارەكان و هێزە ئەمنییەكانی هەرێمی كوردستان، دواترینیشیان بابەتی هەڵبژاردن و ئەنجامدانی هەڵبژاردنی نەزیهە لە هەرێمی كوردستان”.\nجەختیشیكردۆتەوە”ریفراندۆم و دەرەنجامەكانی ریفراندۆم دەرخەری شكستی سیستمی حوكمڕانی بون لە هەرێمی كوردستان، دەرخەری ئەوە بون كە ئەو شێوازە حوكمڕانیەی لە 25 ساڵی رابردو لە هەرێمی كوردستان لە دوای راپەڕینەوە هەیە ناتوانێت لەگەڵ پێداویستییەكانی ئەمڕۆدا بگونجێت و پێویست دەكات ئەوە دابڕانێكی لەگەڵدا دروست بكەین و سەرلەنوێ شێوازێكی تر لە حوكمڕانی بێنینە كایەوە لە هەرێمی كوردستان كە سەردەمیانەتر و مەدەنیانەتر و شەفافتر و دیموكراسیانەتر بێت، سیستمێك بێت كە بەرژەوەندی خەڵك بكاتە پێوەر، ئەوەش پێم وانییە كە ئەستەم بێت و پێویست دەكات ئەنجام بدرێت”.\nلەبارەی پەیوەندییەكانی نێوان هەرێم و بەغدا وتویەتی”ئەگەر بەرژەوەندی گشتی بكرێتە پێوەر و بەرژەوەندی حزبی و شەخسی وەلاوە بنرێت لێرە و لە لایەن حكومەتی عێراقیشەوە، بەدڵنیاییەوە رێكکەوتن ئاسانە، دەستور خۆی بۆ خۆی هەندێك رێكاری رێگاچارەی داناوە بۆ رێكکەوتن لەسەر زۆرێك لە پرسەكان لەوانەش پرسی ناوچە جێناكۆكەكان، ئێمە ماددەیەكی دەستوریمان هەیە دەتوانرێت لەو رێگایەوە یەكلایی بكرێتەوە، پێشتریش باسی ئەوەمان كردوە كە سنورەكان بە خوێن رەنگ ناكرێن و دیاری ناكرێن، بەڵكو ماددەی 140 دەتوانێت سنوری نێوان هەرێمی كوردستان و عێراق دیاری بكات”.\nوتوشیەتی”پرسەكانی تری پەیوەندیدار بە نەوت و بودجە و ئەوانەش، ئەگەر تەركیز بخەینە سەر پرسی شەفافیەت لەوانەش چۆنیەتی دەرهێنانی نەوت و بڕی دەرهێنان و چۆنیەتی فرۆشتنی و چۆنیەتی گەڕانەوەی پارەكەی بە باشترین شێوە كە لە خزمەتی خەڵكدا بێت، ئەوە دیسانەوە دەتوانرێت رێكکەوتنی لەسەر بكرێت، بۆ ئێمە وەك سەرۆكی پەرلەمانی كوردستان بەلامانەوە گرنگ نییە كە سۆمۆ نەوت دەفرۆشێت یان چ كۆمپانیایەك نەوت دەفرۆشێت، بەلامانەوە گرنگە داهاتەكە شەفاف بێت و بگەڕێتەوە بۆ خەزێنەی دەوڵەت و بە شێوەیەكی دادوەرانە بەسەر خەڵكدا دابەش بكرێت”.\nجەختیشی كردۆتەوە كە ئەزمونی رابردو لە فرۆشتنی نەوت لە هەرێمی كوردستان فەشەلی خۆی سەلماندوە لەوەی نەك نەبوە مایەی خۆشگوزەرانی بۆ خەڵكی هەرێمی كوردستان، بەڵكو هێندەی تر كێشە ناوخۆییەكانی ئاڵۆزتر كرد و باری سەرشانی هاوڵاتییانی قورستر كرد، ئەوكاتەی پشكی 17 لەسەدمان لە عێراقەوە بۆ دەهات هاوڵاتییان ژیانیان خۆشتر بو لەوكاتەی بەناوی بەسەربەخۆ فرۆشتنی نەوتەوە خەریك بو هەمو نەوتی ژێر زەوی هەرێمی كوردستان بەتاڵان فرۆش بكرێت.\nوتوشیەتی”ئەم دۆخە ناتوانرێت بەم شێوەیە بەردەوام بێت و پێویستمان بە چارەسەری ریشەیی هەیە، شەڕ ناتوانێت كێشەكانی نێوان هەرێمی كوردستان و عێراق چارەسەر بكات، لەشكركێشی ناتوانێت چارەسەری كێشەكان بكات، ئەوە لە لایەن رژێمە یەك لە دوای یەكەكانی عێراقەوە تاقی كراوەتەوە لەماوەی 70 بۆ 80 ساڵی رابردو، لایەنی هەرێمی كوردستانیش ویستی ئەو ناوچانە بەشەڕ یەكلایی بكاتەوە ئەویش نەیتوانی، بۆیە رێكکەوتن لەسەر چارەسەری مام ناوەند لەم كێشانەدا لە بەرژەوەندی خەڵكە”.\nئەوەشی خستۆتەڕو”بەغدا خۆی بەسەركەوتو دەزانێت لە شەڕ، من پێم وایە ئەو تێڕوانینە هەڵەیە ئەگەر هەبێت لەلایەن دەسەڵاتدارانی عێراقییەوە، بنیاتنانی ئاشتی و سەركەوتن لە ئاشتیدا زۆر گەورەتر و باشترە لە سەركەوتن لە شەڕێك لە جەنگەكاندا، شەڕ كێشەكان چارەسەر ناكات و ئەم دۆخەش بەو ئاسانیە درێژە نادات، پێویستە ئەوەش بڵێین كە سەرۆكوەزیرانی عێراق، بەڕێز حەیدەر عەبادی پێش ریفراندۆم زۆر هەوڵی ئەوەیدا كە ریفراندۆم ئەنجام نەدرێت و كێشەكان بە دیالۆگ چارەسەر بكرێت، بەڵام بەداخەوە وا نەكرا و ئەوەش پاساوی دایە دەست حكومەتی ئیتیحادی عێراقی كە هەوڵی ئەوە بدات دەرنجامەكانی ریفراندۆم سفر بكاتەوە و ئەوكات بكەوێتە گفتوگۆ”.


كاتی بەرزبوونەوەی پلەكانی گەرما ڕاگەیەنرا - تۆڕی میدیایی خەڵک\nكاتی بەرزبوونەوەی پلەكانی گەرما ڕاگەیەنرا\nهەواڵ بڵاوکراوەتەوە: 26/05/2021\nبەپێی ڕاپۆرتە كەشناسییەكان، كەشێكی هاوینەی گەرم ناوچەكانی هەرێمی كوردستان دەگرێتەوە و پلەكانی گەرما دەگەنە سەروو 40 پلەی سەدی.\nئاراس جەبار، شارەزای كەشناسی بۆ (خەڵك) ئاماژەی بەوەكرد، سبەینێ پێنج شەممە 27ی ئایار، ئاسمانی ھەرێم ساماڵ ئەبێت و پلەكانی گەرما بەراورد بە ئەمڕۆ بەرێژەی ٢ پلەی سیلیزی ڕوو لەبەرزبوونەوەی زیاتر دەكەن لەسەنتەری پارێزگاكاندا لەنێوان ٣٦ بۆ ٤٠ پلەی سیلیزی ئەبێت و لەناوچەكانی گەرمیان لەنێوان ٣٩ بۆ ٤٢ پلەی سیلیزی ئەبێت.\nڕاشیگەیاند، ئاڕاستە بای باشووری ڕۆژئاوا ھەندێك كاتی دوای نیوەڕۆ بە مامناوەندی چالاك ئەبێت بەخێراسی ١٥ تا ٢٠ كم لە كاتژمێرێكدا.\nئاشكراشی كرد، لە ڕۆژی هەینییەوە پلەی گەرما ڕوو لەبەرزبوونەوەی زیاتر دەكاتەوە.\n24 تەموز 2021 9.00 am\nخەڵك- بەپێی ڕاپۆرتە كەشناسییەكان، شەپۆلێكی بەهێزی گەرما ناوچەكانی هەرێمی كوردستان دەگرێتەوە و ماوەی هەفتەیەك…\n25 تەموز 2021 7.20 pm\nخەڵك- شەپۆلێكی گەرمای پڕوكێنەر ناوچەكانی عێراق و هەرێمی كوردستان دەگرێتەوە و شارەزایەكی كەشناسی دەڵێت: “گەرما…\nباران بارین هەرێمی كوردستان دەگرێتەوە\n19 مارس 2021 6.45 pm\nخەڵك- بەپێی ڕاپۆرتە كەشناسییەكان، لە سەرەتای هەفتەی داهاتوودا نزمە پاڵەپەستۆیەكی لاواز لەدەریای ناوەڕاستەوە…


ئەوروپا ئەمڕۆ بۆ پێشوازی لە قوربانیانی جەنگ‌و پەنەباران هەستایە سەرپێ! – hkkurdistan\nHome 6 ئەرشیفی بابەتەکان 6 ئەوروپا ئەمڕۆ بۆ پێشوازی لە قوربانیانی جەنگ‌و پەنەباران هەستایە سەرپێ!\nڕاپۆرتی بەشداری ڕیکخستنەکانی حزب لەخۆپێساندانەکاندا\nئەمڕۆ 12/9/2015 سەدان هەزار کەس لە سەراسەری ئەوروپادا رژانە سەر شەقامەکان و دروشمی (پەنابەران بەخێربێن) یان بەرزکردەوە و داوایان لە حکومەتەکانی ووڵاتەکانیان کرد کە دەرگا بەرووی ئەو خەڵکانەدا بکەنەوە کە کارەساتی جەنگ لە رۆژهەڵاتی ناوەراست روبەرووی مەرگی کردونەتەوە. بەمجۆرە جارێکی دیکە خەڵکی مرۆڤدۆست و یەکسانیخوازی ئەوروپا بەها ئینسانیەکانی ئەوروپایان شەکاندەوە کە ماوەیەكە لەلایەن دەوڵەتانی بۆرژوازی و رەوتە راسیست و فاشیستەکانەوە هێرشی دەکرێتە سەر.\nشارەکانی لەندەن، ئاهوس لە دانمارك، هیلسنکی لە فنلەندا، نمایشی دەیان هەزار کەسیان بەخۆوە بینی کەلەلایەن رێکخراو و پارت و کەسایەتیە سۆشیالیست و مرۆڤدۆست‌و یەکسانیخوازو چەپەکانەوە سازیان دابوو. هەروەها لە چەندین شاری دیکەو ووڵاتانی دیکە رێپێوان و خۆپیشاندانی هەزاران کەسی بۆ هەمان مەبەست بەرێخرابوو.\nلە لەندەنی پایتەختی بەریتانیا دەیان هەزار کەس بە رێپێوان بەرەو ماڵی سەرۆك وەزیران کە هاوکات شوێنی کارەکەشیەتی لە (داونین ستریت) بەرێ کەوتن و دروشمی ( پەنابەران بەخێر بێن) یان دەوتەوە و لەسەر پلاکاردو لافیتەکان دروشمی بەرگری لە پەنابەرانیان بەرزکردبوەوە. چەندین کەسایەتی سیاسی لەوانە جێرمی کوربن لێدەری نوێی پارتی کرێکارانی بەریتانیا و سەرۆکی پارتی لیبراڵ دیموکرات و پارتی سەوزو چەند هونەرمەندی بەناوبانگ بەشداریان کردو لە بەرژەوەندی کردنەوەی دەرگاکان بەرووی پەنەباراندا بەتایبەتی پەنابەرانی ناوچە جەنگیەکانی وەکو سوریاو لیبیا قسەوباسیان کرد. شایانی باسە هاورێیانی حزبی کۆمۆنیستی کرێکاریی لە لەندەن بەشداریان لە رێپێوان و خۆپیشاندانەکەدا کردو پلاکاردی حزبیان بەرزکردەوە.\nلە شاری ئاهوسی دانمارك بە ئامادەبونی دەیان هەزار کەس لە ناوەڕاستی شارەوە ڕێپێوان بە شیعاری پەنابەر بەخێرهاتن بەڕێکەوت بەرەو ( بۆتانیسکە هاڤە) کە پارکێکی گەورەی شارە. لەوێ خۆپیشاندەران کۆبونەوەو چەندین وتارو مۆسیک و گۆرانی کە تەعبیربو لە هاوپشتی لەگەڵ پەناباران پێشکەشکرا. شایانی باسە لاوژە جەواد کادیری حزب لە دانیماڕک وتارێکی پێشکەشکرد و ووتی:( دانیمارک تەنها بریتی نیە لەوانەی یاسای دژی پەنابەری دەردەکەن، بەڵکو بەرەیەکی تری بەهێزیش هەیە..) هەروەها باسی زەرورەتی گەڕانەوەی ئارامی کرد بۆ ڕۆژهەڵاتی ناوەڕاست و باکوری ئەفریقا، تێکشکانی داعش، کۆتایی هێنان بەشەڕ لەو ناوچەیەدا، ڕاگرتنی کۆمەک پاڵپشتی رۆژاوا بۆ حکومەتە دیکتاتۆرەکان‌و فرۆشتنی چەک پێیان، کۆتایی هێنان بە دەستێوەردانی زلهێزەکان لە کاروباری ئەم وڵاتانەو گەڕانەوەی ئارامی بۆیان.\nلە هێلسنکی لە بەردەم پەرلەمانی فنلەنداهه‌زاران كه‌س گردبوونه‌وه‌یان ئەنجام داو هاوپشتی و هاوسۆزی خۆیان بۆ په‌نابه‌ران ده‌ربڕی. ژماره‌یه‌ك كه‌سایه‌تی سیاسه‌تمه‌دار، په‌رله‌مانتار، هونه‌رمه‌ند… قسه‌وباسیان بۆ به‌شداربوانكردو خۆشحالی و پیشوازی خۆیان بۆ هاتنی په‌نابه‌ران ده‌ربڕی. شایه‌نی باسه ئەندامان و دۆستانی حزبی کۆمۆنیستی کرێکاریی کوردستان لەو شارە بەشداری چالاکانەیان هەبوووە، یه‌كیك له قسه‌كه‌رانی ئه‌م گردبوونه‌وه‌یه به‌ها عمر ناسراو به ’’رِیبوار عارف’’ کادری حزب بوو كه له قسه‌كانیدا ئاماژه‌ی به‌هاتنه‌مه‌یدانی بزوتنه‌وه‌یه‌كی نوێی هاوپشتی ئینسانی له ولاتانی ئه‌وروپاكردو هه‌ڵوێست و چالاكیه‌كانی ئه‌م جوڵانه‌وه‌ی به‌رزنرخاندو هاوكات ئاماژه‌ی به‌وه‌شكرد، كه ئه‌م بزوتنه‌وه ئینسانیه‌ی كه ئه‌مرۆ هاتووه‌ته مه‌یدان وه‌ك چۆن بۆ هاوپشتیكردنی په‌نابه‌رانه به‌وشێوه‌یه‌ش جوڵانه‌وه‌یه‌كه دژ به ئاكامه‌كانی شه‌رِو كوشتارو نائه‌منی و بێكاری و هه‌ژاری، جوڵانه‌وه‌یه‌كی دژ به راسیزم و نەژادپه‌رستیشه كه ده‌یانه‌وێت سیمای په‌نابه‌ران ناشیرین بكات.\nله به‌شیك له قسه‌كانیدا باسی لە هۆکاری پەناهێنانی بە لێشاوی پەنابەران کردو هۆكاره‌كانی گه‌ڕانده‌وه بۆ بوونی شه‌ڕو نائه‌منی و سەرکوتی سیاسی له ئه‌فریقاو خۆرهه‌لاتی ناوه‌راستدا كه به‌داخه‌وه زۆرێك له حكومه‌ته‌كانی ئه‌وروپاو ئه‌مریكا ده‌ستیان هه‌بوو له پشتگیریكردنی ئه‌و هێزه سه‌ركوتگه‌رو دیكتاتۆرانه‌دا له‌و شه‌ڕو كوشتارانه‌دا.


کد خبر :70629\nچیتر متمانەمان بە وتەکانی یێڵدریم نییە\nبەشیی تورکیا- وەزیری دەرەوەی ئاڵمانیا بە ڕەخنەگرتن لە دەستگیرکرانی رۆژنامەنووسی سەر بە رۆژنامەیەکی ئاڵمانی لە تورکیا، وتی: لەوبارەدا سەرۆک وەزیرانی تورکیا هەندێک بەڵێنیی پێدابووین، بەڵام بەڵێنەکەی بەجێ نەهێنا و ئێمە جێتر متمانەی پێ‌ناکەین.\nبە پێی هەواڵی کوردپرێس بە گێڕانەوە لە رۆژنامەی دیوار، سیگمار گابریەڵ، وەزیری دەرەوەی ئاڵمانیا لە کاردانەوەیەکی توند بە دەستگیرکران و زیندانی‌کردنی دێنیز یوجیل، رۆژنامەنووسی تورک – ئاڵمانی لە تورکیا، ڕایگەیاند: لە دیدار لە گەڵ دیپلۆماتەکانی تورک سەبارەت بە یوجیل، هەندێک بەڵێنیمان پێ‌درا، بەڵام تا ئێستا جێبەجێ نەکراوە. ئێمە چێتر متمانەمان بە وتەکانی سەرۆک وەزیرانی تورکیا نییە. ئەم بابەتە بۆتە هۆی شەرمەزاری و هیوابڕانی ئێمە لە تورکەکان. یێڵدریم لە ٤ی مارچی ٢٠١٧ لە گەڵ ئانجیلا مێرکل سەرۆکی ئاڵمانیا تەلەفونی بەڵێنی ڕەخساندنی هەلی دیداری نوێنەرانی وەزارەتی دەرەوەی ئاڵمانیای لە گەل یوجیل دابوو.\nناوبراو لە درێژەدا بە ڕەخنەگرتن لە تیرۆریست خوێندنەوەی دێنیز یوجیل لە لایەن سەرۆک کۆماری تورکیاوە، وتی: هەروەک ڕەجەب تەیب ئەردۆغان ئیدعا دەکات، تورکیا وڵاتێکی یاساییە. لەو ئەگەرەدا و لە کاتێکدا کە هێشتا دادگە و پێداچوونەوە بە دۆسیەی یوجیل دەستی پێ‌نەکردووە، ئەی ئەوە چۆنە ئەردۆغان ئاگاداری سیخۆری و تیرۆریستبوونی ئەو رۆژنامەنووسەیە و چۆنە ئیدعایەکی لەو شێوە دەکات؟\nشیاوی ئاماژەیە کە دەێنیز یوجیل رۆژنامەنووس و هەواڵنێری رۆژنامەی دی ڤۆڵتی ئاڵمانیا لە ٢٧ی فێبریویری ٢٠١٧ەوە لە تورکیا دەستگیر و ڕەوانەی زیندانی سیلیڤێریی ئەستەنبۆڵ کراوە.\nئەم رۆژنامەنووسە تورک – ئاڵمانییە بە تۆمەتی "بانگەشە بۆ گرووپە تیرۆریستییەکان و بەلاڕێدا بردنی زەینییەتی گشتی" تاوانبار کراوە.


CHRA.TV - فیلمی کوردی "ئێل کلاسیکۆ" له‌فێستیڤاڵی جیهانیی فیلمی فه‌جر نمایش ده‌کرێت\nئامادەبووانى ئێستا 39 میوان\nفیلمی کوردی "ئێل کلاسیکۆ" له‌فێستیڤاڵی جیهانیی فیلمی فه‌جر نمایش ده‌کرێت\n23 نیسان 2018\nبڵاوكراوەتەوە لە دوو شەممە, 23 نیسان 2018 17:52\nمه‌نووچێهر جیهانی ـ فیلمی بڵیندی سینه‌مایی "ئێل کلاسیکۆ" له‌ده‌رهێنانی سینه‌ماکاری کورد "هه‌ڵکه‌وت مسته‌فا" له‌به‌شی "زه‌نگی حه‌وته‌م"ی سی و شه‌شه‌مین خولی فێستیڤاڵی جیهانیی فیلمی فه‌جر له‌په‌ردیسی سینه‌مایی "چارسوو" له‌تاران نمایش ده‌کرێت.\nبه‌پێی راپۆڕتی لێژنه‌ی راگه‌یاندنی سی و شه‌شه‌مین خولی فێستیڤاڵی جیهانیی فیلمی فه‌جر، به‌شی "زه‌نگی حه‌وته‌م" The 7th Hour سی و شه‌شه‌مین خولی فێستیڤاڵی جیهانیی فیلمی فه‌جر به‌نمایش کردنی حه‌وت فیلمی بڵیندی سینه‌مایی و چوار کورته‌فیلم کاری خۆی ده‌ست پێده‌کات و له‌م به‌شه‌دا، فیلمه‌گه‌لێکی شیاو له‌گه‌ڵ ته‌مه‌ن و سه‌لیقه‌ی قوتابیانی ئێرانی نمایش ده‌کرێت. به‌شی "زه‌نگی حه‌وته‌م" هه‌لێکه‌بۆ ئه‌وه‌ی که‌قوتابیان له‌گه‌ڵ شێوازه‌سه‌ره‌تاییه‌کانی ره‌خنه‌و هه‌ڵسه‌نگاندنی فیلم ئاشنا ببن و پاشان ده‌توانن به‌نووسین و ناردنی ره‌خنه‌کانی خۆیان بۆ نووسینگه‌ی فێستیڤاڵ له‌رکابه‌ری کردن بۆ وه‌رگرتنی خه‌ڵاته‌جۆراوجۆره‌کانی باشترین نووسینی ره‌خنه‌به‌شداری بکه‌ن.\nفیلمی "ئێل کلاسیکۆ" El clásico به‌رهه‌می‌وڵاتانی عێراق و نه‌رویج، یه‌کێکه‌له‌بژارده‌سه‌رنجڕاکێشه‌کانی لیستی فیلمه‌کانی به‌شی "زه‌نگی حه‌وته‌م" که‌چیرۆکی "ئالان" و براکه‌ی ده‌گێڕێته‌وه‌که‌له‌کوردستانی عێراقه‌وه‌به‌ره‌و ئیسپانیا وه‌ڕێده‌که‌وێت بۆ ئه‌وه‌ی که‌یاریزانی خۆشه‌ویستی خۆی "کریس رۆناڵدۆ" ببینێت. ئه‌و فیلمه‌به‌تێمێکی پڕ له‌جۆش و خرۆشی لاوێتی ده‌توانێت یه‌کێک له‌بژارده‌کان بێت، بۆ ئه‌وه‌ی که‌بینه‌ران بۆ بینینی ئه‌و فیلمه‌پشتی پێ ببه‌ستن.\nبیرۆکه‌ی ئه‌و فیلمه‌له‌سه‌فه‌رێکدا بۆ شاری هه‌ولێری هه‌رێمی کوردستانی عێراق هاته‌زه‌ینی هه‌ڵکه‌وت مسته‌فا. کاتێک که‌له‌به‌ر داربی یانه‌کانی رێئاڵ مه‌درید و بارسێلۆنا نیوه‌ی خه‌ڵکی شاره‌که‌ده‌ڕژێنه‌سه‌ر شه‌قامه‌کان و وه‌ها بێسه‌روبه‌ره‌یی به‌سه‌ر شاردا باڵ ده‌کێشێت که‌ئه‌و ناتوانێت له‌و هۆتێله‌بچێته‌ده‌رێ که‌له‌وێدا نیشته‌جێیه. ئه‌و دوای گه‌ڕانه‌وه‌ی بۆ نه‌رویج بلیتێکی فڕۆکه‌و بلیتێک بۆ ئێل کلاسیکۆی دواتری کڕی و چوو بۆ ئیسپانیا.\nئه‌و دوو برا کورده‌ی که‌ده‌وره‌سه‌ره‌کییه‌کانی ئه‌م فیلمه‌ده‌گێڕن، له‌کاتی یه‌که‌مین نمایش کردنی فیلمی "ئێل کلاسیکۆ" له‌شاری ئۆسلۆ بۆ یه‌که‌مین جار له‌ته‌مه‌نی خۆیاندا پێیان نایه‌هۆڵی سینه‌ما. هه‌ڵکه‌وت مسته‌فا ماوه‌ی یه‌ک ساڵ له‌گه‌ڵ ئه‌م دوو برایه‌ژیا که‌به‌رده‌وام خه‌ریکی ده‌مه‌قاڵه‌له‌سه‌ر یانه‌کانی خۆشه‌ویستی خۆیان بوون؛ به‌مه‌به‌ستی ئه‌وه‌ی که‌بتوانێت له‌گه‌ڵ هه‌ڵکشان و داکشانی ژیان و هه‌سته‌راسته‌قینه‌کانی ئه‌وان له‌نزیکه‌وه‌ئاشنا بێت و تێبگات که‌مرۆڤه‌کورته‌باڵاکان له‌سووچێکی تێڕوانین به‌به‌رزایی 90 سانتی مه‌تر، چلۆن دونیا و ده‌وروبه‌ری خۆیان ده‌بینن.\nهه‌ڵکه‌وت مسته‌فا سیناریۆی فیلمی ئێل کلاسیکۆی به‌هاوکاری "ئاندرێس فاگرهۆڵد" له‌ماوه‌ی دوو ساڵدا نووسیوه. نوسخه‌ی یه‌که‌می سیناریۆکه‌تێمی عاشقانه‌ی نه‌بوو، به‌ڵام دوای ئه‌وه‌ی که‌هه‌ڵکه‌وت له‌گه‌ڵ خه‌ونی هاوبه‌شی زۆربه‌ی مرۆڤه‌کورته‌باڵاکان ئاشنا ده‌بێت، بڕیار ده‌دات نێوئاخنی عیشق به‌چیرۆکه‌که‌ی زیاد بکات. "خه‌ونی هاوسه‌رگیری له‌گه‌ڵ ژنانی باڵابه‌رز" ره‌نگه‌به‌و هیوایه‌که‌به‌ختیان بۆ هه‌بوونی منداڵی به‌باڵای ئاسایی زیاتر بێت.\nهه‌ڵکه‌وت مسته‌فا له‌گه‌ڵ ئه‌وه‌شدا که‌ده‌یتوانی وه‌کوو زۆربه‌ی ده‌رهێنه‌ره‌کان، فیلمه‌که‌ی له‌وڵاتانی ئه‌ردن یا مه‌راکیش دروست بکات، وڵاتی عێراقی هه‌ڵبژارد بۆ ئه‌وه‌ی که‌فیلمه‌که‌ی ره‌سه‌نایه‌تی و بایه‌خێکی زیاتری هه‌بێت. بۆ دوو حه‌وته‌فیلم هه‌ڵگرتن له‌به‌غدا ناچار بوون، دیکۆری شار و گشت بازاڕی به‌غدا دروست بکه‌نه‌وه. له‌به‌ر ئه‌وه‌ی که‌بۆردومانه‌یه‌ک له‌دوای یه‌که‌کان و به‌تایبه‌ت هێرشه‌ئاسمانییه‌کانی ساڵی 1988 شتێکی وای له‌به‌غدای پێش جه‌نگ نه‌هێشتبووه‌وه.\nفیلمی "ئێل کلاسیکۆ"ش وه‌کوو "دڵی سوور" یه‌که‌مین فیلمی بڵیندی هه‌ڵکه‌وت مسته‌فا باسی بابه‌تی گروپه‌که‌مینه‌کان ده‌کات. به‌م جیاوازییه‌وه‌که‌دڵی سوور به‌توندی فیلمێکی سیاسی بوو، به‌ڵام ئێل کلاسیکۆ په‌یامێکی سیاسی راسته‌وخۆی نیه. یه‌کێکی دیکه‌له‌وێکچوونه‌کانی ئه‌م دوو فیلمه‌که‌ڵکوه‌رگرتن له‌ماتۆڕسیلکێت له‌فیلمی یه‌که‌مدا و چوارته‌گه‌ری له‌فیلمی دووهه‌مدایه.\n"هه‌ڵکه‌وت مسته‌فا" له‌و باره‌یه‌وه‌ده‌ڵێت: "من پێم خۆشه‌که‌سایه‌تییه‌کانم شتێکیان هه‌بێت،\nبۆ ئه‌وه‌ی که‌به‌و شته‌به‌ره‌و پێشه‌وه‌بڕۆن و ماتۆڕ زیاتر له‌ترۆمبێل که‌چوارپاڵوویه‌کی سه‌ربه‌ستراوه، هه‌ستی رزگاری و ئازادی وه‌بیرده‌هێنه‌ته‌وه."\nفیلمی "ئێل کلاسیکۆ" نه‌له‌چیرۆکدا قسه‌یه‌کی تازه‌ده‌کات و نه‌له‌فۆڕمدا. فیلمێکی کلاسیکی جاده‌یی به‌تێمی عیشقی گه‌ڕان و به‌دواداچوون و به‌پێش زه‌مینه‌ی تۆپێن و هانده‌رانی دڵخوازی ئه‌ستێره‌یه‌کی وه‌رزشی. به‌ڵام ئه‌و شته‌ی که‌ئێل کلاسیکۆ به‌رجه‌سته‌ده‌کاته‌وه، وێنه‌گرتنی عێراقی هاوچه‌رخ و ته‌نزی زاڵ به‌سه‌ر فیلمه‌که‌دایه. له‌به‌ر ئه‌وه‌ی که‌هه‌مووی ئه‌و فیلمانه‌ی که‌به‌ر له‌ئێستا له‌م ناوچه‌یه‌دا و سه‌باره‌ت به‌خه‌ڵکی ئه‌م ناوچه‌یه‌دروست کراون، چیرۆک گه‌لێکی خه‌مناکن به‌ته‌وه‌ری زوڵم لێکراویی خه‌ڵکی ئه‌م ناوچه‌جوگرافیایه.\nیه‌کێک له‌خاڵه‌به‌رچاوه‌کانی ئه‌م فیلمه‌مۆنتاژی "ئینگ لیزلانگفێڵت"ـه‌که‌کورته‌باڵابوونی که‌سایه‌تییه‌کانی فیلمه‌که‌به‌رده‌وام به‌رجه‌سته‌ناکاته‌وه. ئه‌و فیلمه‌به‌ر له‌وه‌ی که‌قه‌یرانی کورته‌باڵابوون وه‌بیر به‌رده‌نگ بهێنێته‌وه، زیاتر سه‌رنجه‌کان ده‌خاته‌سه‌ر هه‌وڵی که‌سایه‌تییه‌کان بۆ گه‌یشتن به‌خه‌ونه‌کانیان و به‌م خاڵه‌ی که‌له‌گه‌ڵ هه‌موو شتێک، ژیان به‌رده‌وامه. له‌گه‌ڵ هه‌بوونی جه‌نگ و بۆمب و چه‌ک و تیرۆر و تیرهاوێژیی به‌رده‌وام، پێکه‌نین هێشتا له‌ژیاندا بوونی هه‌یه‌و خه‌ڵكی به‌رده‌وام به‌جۆش و خرۆشه‌وه، یاریی نێوان یانه‌کانی خۆشه‌ویستی خۆیان ده‌بینن و ئه‌و یاریزانانه‌هان ده‌ده‌ن.\nسی و شه‌شه‌مین خولی فیستیڤاڵی جیهانیی فیلمی فه‌جر له‌رۆژانی 19 تا 27ی ئه‌پرێڵی 2018ی زایینی رێکه‌وتی 30ی خاکه‌لێوه‌تا 7ی گوڵانی 1397ی هه‌تاوی به‌ده‌بیریی "سه‌ید ڕه‌زا میرکه‌ریمی" له‌شاری تاران به‌ڕێوه‌ده‌چێت.


کەسایەتییەکی نیشتمانپەروەر لە "باینگان" کۆچی دوایی کرد\n12:56 - 21 جۆزەردان 2722\nڕۆژی هەینی ٢٠ی جۆزەردانی ١٤٠١ی هەتاوی، مامۆستا مەلا "محەممەد ڕەمەزانی"، خەڵکی "باینگان" سەر بە شاری "پاوە" کۆچی دوایی کرد.\nمامۆستا مەلا "محەممەد ڕەمەزانی" لە ساڵی ١٣٠٥دا لە بنەماڵەیەکی کوردپەروەر لە "باینگان" لەدایک بووە، تەمەنی منداڵیی وەک هەموو هاوتەمەنەکانی خۆی ئاسایی تێپەڕاندووە و بۆ خوێندن ڕووی لە باشووری کوردستان کردووە.\nمامۆستا مەلا "محەممەد" لە شارەکانی "هەڵەبجە و بیارە” دەستی بە خوێندنی ئایینی کردووە و لەلای زانایانی ئایینیی ئەو دەڤەرەوە پلەی باڵای خوێندنی ئایینیی تەواو کردووە و پاشان گەڕاوەتەوە شاری "سنە"، لەوێش ماوەیەک خوێندنی ئایینیی درێژە پ ێ داوە و دوایی چووە بۆ "تاران" و وەکوو بەڕێوەبەری قوتابخانەی دواناوەندی و دواتر لە زانکۆکانی "تاران" وەکوو مامۆستای زانکۆ خزمەتێکی گەورەی بە ئۆگرانی ئایین و عیرفان کردووە.\nمامۆستا لە کۆتایی ساڵەکانی ١٣٥٠ی هەتاوی گەڕایەوە ناوچەی "هەورامان" و لە ئیدارەی پەروەردە و بارهێنان وەکوو بەرپرس و مامۆستا خزمەتی کردووە.\nساڵی ١٣٥٧ لە شۆڕشی گەلانی ئێراندا، مامۆستا مەلا "محەممەد ڕەمەزانی" کەسێکی ئازا و نەترس و بەهەڵوێست بووە، بیر و باوەڕێکی کوردانە و نیشتمانپەروەرانەی هەبووە.\nهەرچەند لەو سەردەمەدا ڕێژیم هەوڵی زۆری داوە کە مامۆستا تێکەڵی سیاسەتە دژەگەلییەکانی خۆی بکات بەڵام ئەم کەسایەتییە بەهەڵوێستە بە هیچ جۆرێک تێکەڵی سیاسەت و هەوڵە پیلانگێڕییەکانی ڕێژیم نەبوو و تا کۆتایی ژیانی بە سەربەرزییەوە ژیا و بەردەوام لە هەوڵی پەروەردە و پێگەیاندنی ڕۆڵەکانی کورد و گەلانی ماف پێشێلکراوی ئێراندا بووە.\nتەرمی مامۆستا مەلا "محەممەد ڕەمەزانی" لە زێدەکەی خۆی بە خاکی پیرۆزی کوردستان ئەسپێردرا.\nحیزبی دێموکراتی کوردستانی ئێران، سەرەخۆشی لە بنەماڵە و کەسوکار و خەڵکی تێکۆشەری "باینگان" و هەروەها ئەو کەسانەی لەژێر سێبەری کۆچکردوودا پێگەیشتوون دەکات و خۆی بە هاوبەشی خەمیان دەزانێت.


29 کانونی دووەم 2017\nگوتاری ئاینی بەردەوام پێویستی بە تازەكردنەوە هەیە، ئەویش لە بازنەی گوتارەكاندا، بەڵام لەهەمانكاتدا دەبێت پارێزگاری لە نەگۆڕەكانیش بكەین، چونكە بەبێ جەختكردنەوە لەسەر شتە نەگۆڕەكان، گەلانی مسوڵمان شوناسی خۆیان لەدەست دەدەن، ئیسلام كە ئاینێكە بۆ هەموو كات و شوێنێكە، گۆڕاو و نەگۆڕەكانیشی بە جۆرێكن كە لەگەڵا گیانی سەردەمەكەی خۆیدا بگونجێت ،بۆ ئەم مەبەستەش پێویستە گوتاری بانگخوازی هەردوو چەمكی رەسەنایەتی و نوێخوازی بەیەكەوە گرێ بدات، چونكە بانگەواز نابێت دابڕاوبێت لە سەردەمی خۆی و دەبێت هاوشان لەگەڵا پێشكەوتنەكان هەنگاو بنێت، هاوچەرخ بوونی گوتاری ئیسلامی واتە كەڵك وەرگرتن لە هەموو تەكنۆلۆژیا پێشكەوتووەكانی سەردەم، بۆئەوەی كاریگەریەكانی ئیجابی بن و لەلای خەڵكیش بە ئاسایی وەربگیرێت و كار لە دڵەكانیان بكات و گوێی بۆ بگرن، خوای گەورە دەفەرموێت (أَڵمْ تَرَ كَیْفَ ضرَبَ اللَّهُ مَثلاً كَلِمَەً طیِّبَەً كَشَجَرەٍ طیِّبَەٍ أَصْلُهَا ثابِتٌ ۆفَرْعُهَا فِی السَّمَا‌ء تُۆْتِی أُكُڵهَا كُلَّ حِینٍ بِإِذنِ رَبِّهَا ۆێضڕبُ اللَّهُ اڵاَمْثاڵ لِلنَّاسِ ڵعَلَّهُمْ ێتَذكَّرُون) لەم ئایەتەوە ئەوە تێدەگەین كە گوتاری باش و سەركەوتوو كاریگەر ئەوەیە كە رەگێكی چەسپاوی هەبێت ئەویش لە رێگەی بوونی پەیوەندی بە سروشەوە، لەلایەكی تریشەوە رەگێكی بەهێزی هەبێت لە رێگەی مێژووی درێژی بانگخوازی لە پێغەمبەران و پیاوچاكان لە ئادەمەوە هەتا ئێستا، چڵەكانیشی بردۆتە ئاسمان و هەوای پاك لەوێوە هەڵدەمژێ و بەمەش جوانی و بەرزی و درەوشاوەییان زیاد دەكات، ئەمەش ئیشارەتە بە كەش و هەوای ئازادی و گرنگی دان بە كرانەوەو پەیوەندی لەگەڵا بەرامبەرەكان و تازەكردنەوەی گوتار و نەرمی، چونكە ئەگەر سەیری سەرچڵی درەختەكان بكەین ئەو سیفەتانەیان تێدایە.\nدكتۆر (عبدالحمید الانصاری) دەڵێت ئێمە پێویستمان بە گەیشتنە بە رێكەوتنێكی كۆمەڵایەتی سیاسیی، كولتوری، كۆمەڵایەتی، ئەمە لە ڕووی تازەكردنەوەی گوتاری ئاینی بێت، یان بە چ شێوازێك بێت، بەڵام لە هەر رویەكەوەبێت دەبێت لە بە سیاسیی كردنی گوتاری ئاینی خۆمان بپارێزین، ئەویش لەلایەن دەوڵەتەوە بێت یان لەلایەن رێكخراوە سیاسیەكانەوە بێت كە بیانەوێت ئاین ئیستغلال بكەن بۆ خۆیان، ئەمەش گرفتێكی گرانە و بە ئاسانی رزگارمان نابێت لێی.\nئاین لەو رۆژەوە كە دابەزیوە بۆسەر زەوی و تێكەڵا بە ژیانی خەڵك بووەو لەڕووی بەها و رەوشت و مامەڵەوە كاریگەربوە پێی، بە بەردەوامی هەوڵدراوە كە بۆ بەرژەوەندی تایبەتی و سودی تایبەت لەڕووی سیاسیی و ئابوری و كۆمەڵایەتیەوە بەكاربهێنرێت. لەبەرئەوە دەبێت ئاگاداری ئەم لایەنە بین.\nلە ئێستادا كە كزەبایەكی گۆڕانكاری لە وڵاتانی عەرەبی و ئیسلامیدا هەڵی كردووە، سەرەڕای ئەوەی كە دەبێت لە كاریگەریەكانی رابردوو كە بە میراتی ماوەتەوە لەگەڵا جیاكاری و رەگەزپەرستی و پەراوێزخستن رزگاری بكەین و ئەو كۆتانە لە ئاین بكەینەوە كە بۆی دروست كراوە. ئەمەش كاتێك دەبێت كە بڕوامان وابێت كە چارەسەرەكان لە رابردوودا تەنها بۆ رابردوو دەبن و ناكرێت بكرێنە چارەسەر بۆ كێشەكانی دنیای ئەمڕۆ، وە ئیجتیهاد و رایە جیاوازەكان لە رابردوودا بۆ سنورێكی زەمەنی دیاریكراو بوون و ناكرێت بیانهێنینە ئەم سەردەمەوە.\nلەبەرئەوە پێویستە لەسەرمان كە دابڕانێك دروست بكەین لەگەڵا هەموو ئەو كولتورە رابردووە و ناكرێت لەم رۆژگارەدا باوەڕ بەو بۆچوونانە بهێنین كە مافەكانی ئافرەت پێشێل دەكات و جووڵە و چالاكیە كۆمەڵایەتیەكانی سنوردار دەكات و رێگەی لێ دەگرێت لە هەموو چالاكییەكی سیاسی و گەشەپێدان بۆئەوەی خزمەتی نیشتمان و گەلەكەی بكات، لەبەرئەوە دەبێت كولتوری ئیسلامی لە رابردوودا جارێكی تر لەبێژنگ بدرێتەوە هەموو ئەوانەی تیادا لاببرێت كە دژن بە مافەكانی مرۆڤ لەڕووی ئازادی و كەرامەت و مافە تایبەتیەكانی.\nپێویستە خۆمان رزگار بكەین لە هەموو ئەو كولتورە ئیسلامیەی كە تۆوی ناكۆكی دەچێنێت لەگەڵی ئەوی تری ئاینی و رێگە لە عیبادەتەكانیان دەگرێت و ناهێڵێت بە ئازادی خۆیان چالاكیە ئاینیەكانیان جێبەجێ بكەن یان رێگەیان لێ دەگرێت لە بەشداری سیاسی و بە بیانووی جۆربەجۆر ناهێڵێت پۆستە سیادیەكان وەربگرێت.\nدەبێت زۆر بە توندی روبەڕووی ئەو گوتارە ببینەوە كە كولتوری خۆ كوژی بەرهەم دەهێنێت و مردن پیرۆز دەكات و هانی گەنجان دەدات كە رقیان لە ژیان و رۆژئاواییەكان ببێتەوە، كۆتایی بەو بۆچوونانە بهێنین كە لە مێژوودا بەرجەستە بوون بۆ خوێندنەوەی ئەوانی تر و جارێكی تر دانەبەزاندنەوەی بۆ واقیعی ئێستا وەك ئەوەی دەبینین كە لای هەندێك لە گروپە ئیسلامیەكان پیادە دەكرێت و رۆژئاوا بە (دار الكفر) لەقەڵەم دەدەن و ماڵا و سامانیان بە غەنیمەت سەیر دەكەن، ئەوەش بە بەڵگەی زۆر بێ بنەما بە بیانووی جیهاد و شەهادەت و شتی تر.\nپێویستە گوتاری ئاینی هاوچەرخ مرۆڤ دۆستانە بێت و خۆ رزگاركردن بێت لەوەی كە هەموو تاوانەكان بداتەوە پاڵا رۆژئاوا و وەك دوژمنی پلە یەك سەیریان بكات، بەڵكو دەبێت پرۆسەی چاكسازی ئاینی لەناو خۆمانەوە دەست پێ بكەین و ئاین و كولتور لەیەكتر جیا بكەینەوەو جارێكی تر خوێندنەوەیەكی نوێ بۆ دەقەكانی قورئان و فەرموودە بكەین و لەگەڵا گیانی پێشكەوتنی سەردەمدا بیگونجێنین و گەلانی مسوڵمانیش بخەینەوە سەر رەورەوەی ئەو پێشكەوتنەی كە گەلە پێشكەوتووەكان پێی گەیشتنوون، لەڕووی زانست و زانیاری و پێشكەوتنی تەكنۆلۆجی و ژیانی كۆمەڵایەتیەوە.


کورتە فیلمی "باخەکەی باوکم" لە نووسین و دەرهێنانی "شوان عەتووف" لە فیستیڤاڵی نێودەوڵەتی فیلمی "کامێڕای عەڕەبی" رۆتێردام نمایش دەکرێت.\nکورتە فیلمی "باخەکەی باوکم" My Fathers Garden لە نووسین و دەرهێنانی سینەماکاری کورد "شوان عەتووف" بە تیشک خستنەسەر شێعرێکی "مەولانا جەلالەدین ڕۆمی" لە نوێترین بەشداریی نێودەوڵەتیی خۆیدا لە بەشی پێشبڕکێی سەرەکی "کورتە فیلمەکان" لە فیستیڤاڵی نێودەوڵەتی فیلمی "کامێڕای عەڕەبی" رۆتێردام لە وڵاتی هۆڵەندا دەچێتە سەر پەردەی سینەماکان.\nئەم فیستیڤاڵە بە نمایشی کۆمەڵێک فیلم لە سینەماکارانی وڵاتانی جۆراوجۆری جیهان لە چەندین بەشی پێشیڕکێی و دەرەوەی پێشبڕکێی لە رۆژانی 29ی سێپتەمبەر تا 2ی ئۆکتۆبەری 2016 لە شاری رۆتێردام لە وڵاتی هۆڵەندا بەڕێوەدەچێت.\n"باخەکەی باوکم" کە بە سپۆنسەریی سەرەکیی هۆتێل "ڕامادا" لە شاری سلێمانی لە هەرێمی کوردستان سازکراوە و لە ڕێگای کۆمپانیای "ئای لۆڤ فیلم" لە ئاستی جیهاندا بڵاودەکرێتەوە، لە یەکەمین بەشداریی نێودەوڵەتی خۆیدا لە بەشی پێشبڕکێی سەرەکیی کورتە فیلمەکانی "گۆڵفی مۆهر" Muhr Gulf Short لە میانەی دوازدەیەمین خولی فیستیڤاڵی نێودەوڵەتی فیلمی دوبەی لە وڵاتی ئیماڕات و هەروەها لە درێژەی بەشدارییە جیهانییەکانی خۆیدا لە بەشی پێشبڕکێی سەرەکیی فیستیڤاڵی نێودەوڵەتی کورتە فیلمی "کۆتایی تەکساس" TEXAS ULTIMATE لە ویلایەتی تەکساس لە وڵاتی ئەمەریکا نمایشکرا.\nئەم فیستیڤاڵە یەکێکە لەو فیستیڤاڵانەی جیهانی کە کورتە فیلمە سەرکەوتووەکان بە ڕێوڕەسمی خەڵاتە سینەماییەکانی ئاکادیمیای ئۆسکار دەناسێنێت.\nئەم فیلمە کوردییە 13 خولەکییە لە درێژەی بەشدارییە نێودەوڵەتییەکانی خۆیدا لە بەشی پێشبڕکێی سەرەکیی مۆنتاژ لە فیستیڤاڵی نێودەوڵەتی فیلمی "قووڵایی گۆڕەپان" DEPTH OF FILD لە ویلایەتی دیلەوێر لە وڵاتی ئەمەریکا نمایشکرا.\nستافی ئامادەکردنیی کورتە فیلمی "باخەکەی باوکم" بریتین لە:\nنووسین و دەرهێنان: شوان عەتووف، نواندن: شانۆ عومەر، کامەران مەنسوور، بەهائەدین عزەبانی و شاڵاو جەمال، فۆتۆ گرافەر: هەرێم جەمال، بەڕێوەبەریی بەرهەم: ئازاد پێنجوێنی، ڕووناکی: دانا جەمال، دەنگ: کاسیان عەلی، بەڕێوەبەریی ڕاگەیاندنی گشتیی: مەنسوور جیهانی، بەڕێوەبەریی وێنەگرتن: هەردی سەلامی، مونتاژ و پاش بەرهەمهێنان (ئای لۆڤ فیلم): دانەر عومەر، یاریدەدەریی دەرهێنەر: ئەژین کاوە و بڕیار بەختیار، بەرهەمهێنەر: شوان عەتووف و نزار سەلامی، کۆمپانیای جێی بەجێی کار: گرافیکا بلو، کۆمپانیای دابەشکردن: ئای لۆڤ فیلم و سپۆنسەریی سەرەکیی: هۆتێل ڕامادا.


کۆمه‌ڵگای نێونه‌ته‌وه‌یی ده‌بێت به‌رانبه‌ر کاره‌کانی ئه‌مریکا بوه‌ستێته‌وه - Mehr News Agency\n17 sermawezê 2018 - 11:20\nNews Code 23083\nخۆشڕوو له دیداری گوترش:\nکۆمه‌ڵگای نێونه‌ته‌وه‌یی ده‌بێت به‌رانبه‌ر کاره‌کانی ئه‌مریکا بوه‌ستێته‌وه\nنوێنه‌ری ئێران له نه‌ته‌وه یه‌کگرتووه‌کان له دیداری سه‌رۆکی ئه‌م ڕێکخراوه وتی: تاکوو ئێسته شتی وه‌ها نه‌بووه که ئه‌ندامێکی نه‌ته‌وه یه‌کگرتووه‌کان، وڵاتانی دیکه به هۆی پێبه‌ند بوون به بڕیارنامه‌ی ئه‌نجومه‌نی ئاسایش گه‌ماڕۆ بدات.\nبه ڕاپۆرتی ئاژانسی مێهر، غوڵام عه‌لی خۆشڕوو، باڵوێز و نوێنه‌ری ئێران له نه‌ته‌وه یه‌کگرتووه‌کان له دیداری سه‌رۆکی نه‌ته‌وه یه‌کگرتووه‌کان وتی: گه‌ماڕۆکانی ئه‌مریکا له سه‌ر ئێران تاکلایه‌نه‌یه. داوا له ئه‌مینداری گشتی ده‌که‌ین که دژی گه‌ماڕۆکانی سه‌ر ئێران بوه‌ستێته‌وه که نایاساین.\nئه‌و زیادی کرد: هێرشه‌کانی سعوودییه له یه‌مه‌ن کاره‌ساتی مرۆڤی قووڵی ساز کردووه و ده‌بێت ئه‌م شه‌ڕه هه‌رچی زووتره کۆتایی پێبێت و به ڕێکارێکی سیاسی کێشه‌کانی نێوان هه‌ر دوولا چاره‌سه‌ر بێت.\nله درێژه‌دا ئانتۆنیۆ گوترشیش له لایه خۆیه‌وه جه‌ختی کرد که کێشه‌کانی جیهان ده‌بێت به چه‌ند قۆڵی و به‌شداری هه‌موو وڵاتانی دونیا چاره‌سه‌ر بێت، هیوادارم شه‌ڕی یه‌مه‌ن هه‌رچی زووتره کۆتایی پێ بێت و هه‌رچی زووتره به‌ر به کاره‌ساته مرۆڤییه‌کان بگیردرێت.


�������ֹ���|�������� - �������ֹ����й���һ�ڵ��㵺������ �ձ�����ը��\n����ʱ�䣺2017-06-19 09:57 ���ߣ��ɶ����Զ��� ��Դ����������� ����� �ֺţ�����С\nChina as well as Taiwa clmotive the Japaese-controlled uninhhaudio-videoe always getenouthfuld islets which they cmost Diaoyu as well as Tiaoyutai respectively.\n��������������Ǵ�6��15�������ĵ�һ��"����"���ձ�������11�캣����������ָ����ϸ������������������Ҵ�������һ���豸ǹ�� �� The intrusion wdue to the first of its kind since June 15. The three vessels including one e��ʵ�����������quipped with guns entered the whingzheimernos diseasers shortly when you finish 10 a.m. sgive support to the 11th Regioning Coast Guard Heingzheimernos diseasequarts ad craftsers in Okinawa Pr��ϸ�������������efecture.\nThe intrusion wdue to the first of its kind since June 15. The three vessels including one equip�����������ped with guns entered the whingzheimernos diseasers shortly when you finish 10 a.m. sgive support to the 11th Reg�����������ioning Coast Guard Heingzheimernos diseasequarts ad craftsers in Okinawa Prefecture.\n̨��Ƶ���̨�� China as well as Taiwa clmotive the Japaese-controlled uninhhaudi...\n����һ��ȫ�µ���̬����ǰ������ǰ�� ΢�̹滮�еĲ�֢Ҳ��������¶�� ������˵����...\n�����ս����� Ҷĳ��������ڵ����ᡭ�� �참������������������Ĵ�����õ�С����...\n����û��ġ� ���ᱬ�������� ����û�˻��ǲ�����ʱ������ӡ������ӡ����������ȷ���...\n��С����ʫ�����������ҵĺ󵱴�ʱ�ָС��� ΢�� ʱ����������Ц���׶�ڶг��������...


فه‌زای سیاسی و كۆمه‌ڵایه‌تی و مه‌عریفی و دینی ئێمه ئه‌وه‌نده به حیزبی و ئایدۆلۆژیی كراوه به ئاسته‌م ده‌توانیت ده‌ستكاریی بكه‌یت، فه‌زاكه تا بڵێیت ئاڵۆزو پڕكێشمه كێشه، به‌تایبه‌ت یاسا شارستانیه‌كان و یاسای سزادانی عێراقی و مافی خانه‌نشینكردن، دوای چوار خولی په‌رله‌مان و ده‌رچواندنی ئه‌و هه‌موو یاسایه، هێشتا یاساكۆنه‌كانی عێراق به‌شێكیان له‌ناو فه‌زای ئێمه‌دا كاراییان هه‌یه.\nئه‌م فه‌زایه پێش ئه‌وه‌ی وه‌ك شاخی لێبێت ده‌بێت ده‌ستكاریی بكرێت، ده‌ستكاریه‌كه ده‌بێت لای خۆمانه‌وه بێت، فه‌رهاد بۆ شیرین چۆن له شاخێكی به‌رده‌ڵانی ره‌ق و وشكی وه‌ك بێستووندا ره‌نجی فه‌رهادیانه‌ی به‌خشی و ده‌یان نیگارو نه‌خش و فه‌نتازیای به‌ردین و په‌یكه‌ریی هونه‌ریی دروست كرد، ده‌بێت ئێمه‌ش به‌و ئیراده‌یه‌وه به‌رده‌وامی بده‌ین به ده‌ستكاریی ریشه‌یی و جه‌وهه‌ریی یاسا كلاسیكیه‌كان و نه‌ریته باوه‌كانی رابردوو.\nقسه‌یه‌ك هه‌یه ده‌ڵێت گه‌ر ده‌ته‌وێت پاره‌و سامانی وڵات به‌هه‌ده‌رنه‌چێت ئه‌وا پارێزگاریی له ده‌رماڵه‌و یاسای خانه‌نشینی بكه، خراپترین به‌هه‌ده‌ردان له‌م وڵاته‌ی ئێمه به‌هه‌ده‌ردانه له رێگه‌ی موچه‌وه، نه‌بوونی یاسایه‌كی به‌هێزی خانه‌نشینی به‌شێكه له سیستمی موچه‌ی نارێك، ئه‌گه‌ر موچه رێك بدرێت خانه‌نشینی كارێكی ئاسانه، موچه به‌رانبه‌ره به ئه‌رك، خانه‌نشینی به‌رانبه‌ره به خزمه‌ت و ئه‌ركی رابردوو، خانه‌نشینی وه‌ك نوكته‌و كۆمیدیای لێهاتووه له‌م هه‌رێمه‌و له‌لایه‌ك ئه‌وه‌ی پێویستی نییه به‌ده‌ر له رێنماییه‌كان و یاساكان به پله‌ی باڵاو بڕێك پاره‌ی كاش و چه‌ند ساڵێك فه‌رمانبه‌ریی خانه‌نشین ده‌كرێت، به‌شێك له‌مانه ره‌هه‌ندی شایسته‌بوونی داراییان ئه‌سڵه‌ن نییه، هه‌ندێك كه‌س هیچ راژه‌و فه‌رمانگه‌و دامه‌زراوه‌یه‌كیان نه‌دیوه ئێستا به پله‌ی زۆر باش خانه‌نشینن، له‌ولاشه‌وه هه‌زاران كارمه‌ند كه شایسته‌ی ئه‌و موچه‌یه‌ن بێماف و بێ جێ ماونه‌ته‌وه، له‌كاتێكدا خانه‌نشینی مافێكی سه‌ره‌تایی و موچه‌یه‌كه بۆ پیری و كه‌نه‌فتی و یاسایه‌كه بۆ قوربانیان و كۆچكردوان و ئه‌وانه‌ی له ته‌مه‌نێكی كه‌مدا كۆچی دوایی ده‌كه‌ن و چه‌ترێك نییه میراتگر و منداڵی به‌جێماو بپارێزێت له برسێتی و بێ پاره‌یی و ره‌جاڵی.\nوه‌ك چه‌مك بریتیه له مافێكی ده‌سته‌به‌ركراوی شه‌رعی و یاسایی هه‌ر فه‌رمانبه‌رو كارمه‌ندو كرێكارو كارگوزارێكی حكومی یان ناحكومی، ئیتر ده‌وڵه‌مه‌ندو هه‌ژارو پادشاو گه‌داو خێڵه‌كی و كۆچه‌ریی و ئۆرستۆكراتی شار جیاناكاته‌وه له‌یه‌كدی، كاتێك\nساڵه‌كانی راژه‌ی كاركردنی تۆ له فه‌رمانگه‌یه‌ك كۆتایی پێ دێت، ده‌بێت خانه‌نشین بیت، به كورتی به‌رهه‌می پایزی عومری خۆته، ئه‌مه‌ش به‌پێی پراكتیك و سیستمی هاوبه‌شیكردنی سندوقی ساڵانه‌ی خانه‌نشینی و بیمه‌ی كۆمه‌ڵایه‌تی دیاری ده‌كرێت، دیاره له وڵاتێك بۆ وڵاتێكی تر جیاوازی هه‌یه، وه‌ك پرۆژه یاسای ژماره 9 ی ساڵی 2018، یاسای سندوقی خانه‌نشینی پارێزه‌رایه‌تی ژماره17 و 18 ی ساڵی 1999 و چه‌ند پرۆژه یاسایه‌كی هه‌مواركراوی تر، ئه‌گه‌ر ئه‌م یاسایه به نمونه وه‌ربگرین ده‌كرێت بۆ كه‌رتی تایبه‌تیش سوودی هه‌بێت،" پارێزه‌ر" كارمه‌ندی حكومه‌ت نیه به‌ڵام چونكه له سه‌ندیكای پارێزه‌ران ئه‌ندامه‌و به چه‌ند رۆتینێكی پاره‌دان و ئابونه‌ی مانگانه‌و ساڵانه راسته‌وخۆ دوای پانزه ساڵ به‌پێی ئه‌م یاسایه خانه‌نشین ده‌كرێت به رێژه‌یه‌كی موچه‌كه‌ی، كه‌واته پێویسته یاسایه‌كی واش هه‌بێت بۆ ئه‌و كارمه‌ندانه‌ی له كه‌رته تایبه‌ته‌كان و كۆمپانیا ئه‌هلیه‌كان ساڵه‌های ساڵه كارده‌كه‌ن و هێواش هێواش گه‌ڵای سه‌وزی عومریان زه‌رد ده‌بێت و یاسایه‌ك نییه پارێزگارییان لێ بكات، ته‌نانه‌ت گرێبه‌ستی كاركردن و ئه‌و بڕه پاره‌یه‌ش كه مانگانه كارمه‌ندانی هه‌ندێ كۆمپانیای ئه‌هلی ده‌یده‌نه فه‌رمانگه‌ی زه‌مان "به‌رێوه‌به‌رایه‌تی ده‌سته‌به‌ری كۆمه‌ڵایه‌تی بۆ كرێكاران" كاریگه‌رییه‌كی ئه‌وتۆی نییه و دوای سی ساڵ هێشتا روون نییه خانه‌نشین ده‌بن یان نا؟\nله ساڵی 2018 هه‌مواری یاسایه‌ك كرا له په‌رله‌مانی كوردستان و ده‌نگی له‌سه‌ر دراو دواتر گه‌ڕێنرایه‌وه بۆ په‌رله‌مان و هێشتا یاساكه هه‌ڵپه‌سێردراوه‌و كاری پێناكرێت، به‌داخه‌وه نه‌یانتوانی كه‌رتی تایبه‌ت جێبكه‌نه‌وه له‌م یاسایه‌دا " یاسای چاكسازی له خانه‌نشینی و موچه‌و ده‌رماڵه‌و به‌خشین و ئیمتیازاته‌كان له هه‌رێمی كوردستان/عێراق، كه‌واته پێویسته ساڵی 2019 كاتێك هه‌مواری ئه‌م یاسایه ده‌كرێت و ده‌بێته یاسای كارپێكراو پاشان له وه‌قایعی كوردستان بڵاو ده‌كرێته‌وه، بیر له‌وه بكرێته‌وه كارمه‌ندانی كۆمپانیاو كه‌رتی تایبه‌تی بۆ زیاد بكرێت، ئه‌گه‌رچی پێویسته له‌م باره‌یه‌وه جوڵه‌و فشارێك ده‌ست پێبكرێت له‌لایه‌ن كۆمپانیا گه‌وره‌كانی كه‌رتی تایبه‌ته‌وه بۆ ئه‌م مه‌به‌سته‌و ئه‌وه‌نده خه‌م سارد نه‌بن له ئاست مافی كارمه‌نده‌كانیان؟\nله فه‌سڵی یه‌كه‌می یاساكه‌دا، ئامانجه‌كانی ده‌ركردنی یاساكه و چوارچێوه‌ی پیاده‌كردنی، له ماده‌ی یه‌كه‌مدا چوار خاڵ ئاماژه‌ی بۆكراوه، خاڵی چواره‌می ماده‌كه ده‌كرێت له خولی نوێی په‌رله‌ماندا هه‌موار بكرێته‌وه كه ده‌ڵێت: "رێكخستنه‌وه‌ی خانه‌نشینی خاوه‌ن وه‌زیفه باڵاكان و پله تایبه‌ته‌كان له‌سه‌ر بنه‌مای گه‌یشتن به ته‌مه‌نی یاسایی دیاریكراو بۆ خانه‌نشینی و ساڵانی خزمه‌ت"\nئه‌م خاڵی چواره‌مه هه‌موار بكرێته‌وه یان پێویسته خاڵی پێنجه‌می بۆ زیادبكرێت بۆ كۆمپانیاو كارگه ئه‌هلیه‌كان، كه هه‌م ته‌مه‌نی كاركردن له كه‌رتی تایبه‌ت له هه‌رێمی كوردستان بۆ بیست ساڵ درێژ بۆته‌وه‌و ناكرێت وه‌لابخرێت، هه‌م ژماره‌ی كارمه‌ندان و كرێكارانی كه‌رتی تایبه‌ت زیادی كردوه، بۆ ئه‌م مه‌به‌سته حكومه‌ت له دوو ره‌هه‌ندی\nجیاوازی ستراتیجیه‌وه سوود له‌م خاڵه وه‌رده‌گرێت و هه‌نگاوێكی ئه‌رێنییه بۆ حوكمرانیداهاتوو:\nیه‌كه‌م/ دامه‌زراندن له كه‌رتی گشتی و كه‌رتی تایبه‌ت وه‌ك یه‌ك خواستی له‌سه‌ر ده‌بێت و به‌مه‌ش فشاره‌كان و ناره‌زایه‌تیه‌كان له‌سه‌ر حكومه‌ت كه‌م ده‌كرێته‌وه‌و بوار ده‌ره‌خسێت ده‌رچوانی په‌یمانگاو زانكۆكان ناوه‌نده پیشه‌ییه‌كان به‌یه‌كسانی له ده‌رگای حكومه‌ت و كۆمپانیاكان بده‌ن بۆ دامه‌زراندن، چونكه داهاتوویان مسۆگه‌ره‌و یاسای خانه‌نشینی ده‌یانگرێته‌وه.\nدووه‌م/ گرنگیدانی حكومه‌ت به كه‌رتی تایبه‌ت له‌رووی خانه‌نشینیه‌وه واده‌كات سه‌رمایه‌داران و وه‌به‌رهێنه‌ران و كۆمپانیاكان باشتر په‌یوه‌ست بكرێنه‌وه به حكومه‌ته‌وه وه‌ك باج و رسومات و رێكاره‌كانی پابه‌ندێتی كارو پرۆژه‌كان، كێبركێی و هه‌ماهه‌نگی شارستانی دروست ده‌بێت له نێوان فه‌رمانگه حكومی و ئه‌هلیه‌كاندا، بۆ نمونه فه‌رمانگه‌یه‌كی پۆسته‌و گه‌یاندن له حكومه‌ت كاری چییه‌و ئه‌ی ئۆفیسی كۆمپانیایه‌كی گه‌یاندن و ئینته‌رنێت و ته‌له‌كۆم ئیشیان چی ده‌بێت، كاتێك یاسایه‌كی خانه‌نشینی پارێزگاری له هه‌ردولا بكات، ئینتیماو نیه‌تی باش دروست ده‌بێت بۆ ئاینده‌ی ئه‌م هه‌رێمه.\nكه‌واته پێویسته ئه‌مجاره به تۆپزیی كابینه‌ی نوێ كار له‌سه‌ر پرسی خانه‌نشینكردن بۆ كه‌رتی تایبه‌ت و كۆمپانیا ئه‌هلیه‌كان بكاته‌وه.\nكه‌رتی تایبه‌ت چییه؟\nكه‌رتێكی تایبه‌ت و ناحكومی خزمه‌تگوزاریی گشتیی سنورداره له زۆر بواری بیزنس و به‌رێوه‌بردن و راوێژكاریدا، ستراكچه‌رو بونیادنه‌ری ئاوه‌دانی و پێشكه‌وتنی كایه جۆراوجۆره‌كانی كۆمه‌ڵگایه‌و هاوشانی كه‌رتی گشتی رۆڵی به‌رچاوی هه‌یه له به‌رێوه‌بردنی ده‌وڵه‌تداریی و سیاسه‌تی كارگێڕیدا، له ئێستادا كه‌رتی تایبه‌تی پێك دێت له كۆمپانیای گه‌وره‌و بچوك، كارگه‌وكارخانه‌و فابریكه‌و ناوه‌نده بازرگانیه‌كان، كۆمپانیاكانی میدیاو دۆبلاژو كایه روناكبیری و پزیشكییه‌كان و ئه‌ندازیارییه‌كان، ئه‌م كه‌رته شاده‌ماری جوڵه‌ی بازرگانی وڵاته، روبه‌رێكی هێجگار فراوانی ره‌نگ كردووه بۆخۆی و هه‌ژمونێكی گه‌وره‌ی دروست كردووه به‌سه‌ر كۆی سێكته‌ره بازرگانیه‌كانی وه‌ك گه‌شتوگوزارو گواستنه‌وه‌و گه‌یاندن و كۆمۆنیكه‌یشن و ته‌له‌كۆم و كاره‌باو بیناسازیی و ئه‌لیكترۆنیات و ته‌كنه‌لۆژیای ئۆتۆمبیل و خوێندنی زانكۆیی و پیشه‌یی و چه‌ندین بواری خزمه‌تگوزاری دیكه، ته‌نانه‌ت له هه‌ندێك وڵاتی پێشكه‌وتووی مۆدێرن، كه‌رتی گشتی و حكومی ئه‌وه‌نده كاڵ بۆته‌وه ره‌نگه له ماوه‌یه‌كی نزیكدا وه‌ك كه‌رتێكی راوێژكاری و مه‌رجه‌عی یاسادانان سودی لێ وه‌ربگیرێت، زۆر فه‌رمانگه‌و كارو پرۆژه‌ی حكومی هه‌یه له ئێستادا به‌ته‌واوی خراوه‌ته خزمه‌تی راژه‌ی كه‌رتی تایبه‌ت و ئه‌هلی و ئه‌وان به‌رێوه‌ی ده‌به‌ن، له هه‌ندێك وڵات خه‌ریكه كه‌رتی ئه‌من و سلكی ده‌وڵه‌تی گه‌وره گه‌وره، ئاسایش و پۆلیسی چالاكیه مه‌ده‌نیه‌كان و به‌رگری شارستانی و سه‌نته‌ره‌كانی هه‌ماهه‌نگی، وه‌ك فریاكه‌وتنی خێراو نه‌خۆشخانه ئه‌هلیه‌كان\nبه‌ته‌واوی برواته ناو كه‌رتی تایبه‌ت و كۆمپانیا ئه‌هلیه‌كان به‌رێوه‌ی به‌رن، له هه‌ندێك وڵات ژینگه‌پارێزو كشتوكاڵ و سیكوریتی باڵه‌خانه‌كان و كاره‌با كۆمپانیای ئه‌هلی لێی به‌رپرسه، هه‌موو ئه‌مانه بۆ یه‌ك مه‌به‌ستی سه‌ره‌كییه ئه‌ویش شكۆبه‌خشینه به سه‌روه‌ری و یاساكانی وڵات و حومكرانی باش و فه‌زیله‌تی تاك.\nئه‌وه‌ی له كوردستان باس ناكرێت فه‌زیله‌تی تاك و خودی مرۆڤه، ته‌ندروستی و ژینگه‌كه‌ی، كارو پرۆژه‌كانی، ئارامی و ئاسایشه خۆراكی و كۆمه‌ڵایه‌تیه‌كه‌ی، هه‌موو ئه‌مانه كه‌رتی تایبه‌ت ده‌توانێت رۆڵێكی گه‌وره‌ی تێدا بگێڕێت، به‌ڵام له كوردستان چونكه هێشتا حیزب پێشره‌وی كۆمه‌ڵگایه ئه‌و فه‌زیله‌ت و گرنگیدانه به تاك پێشناكه‌وێت، كه‌واته ئه‌بێت رێزو ئیراده‌و كه‌رامه‌ت بۆ خه‌ڵك و هاوڵاتی بگێرینه‌وه ئه‌وجا قسه له‌سه‌ر ئیمتیازه‌كان بكه‌ین، كه‌رته‌كان له‌یه‌ك جیا بكه‌ینه‌وه‌و وه‌ك خۆی به یاسا بیانپارێزین، بزانین كێ له كه‌رتی گشتیه‌و كێش له تایبه‌ت، ئه‌ی كێ له هه‌ردوولا كارده‌كات و بۆچی؟ ئایا ده‌كرێت مرۆڤ دوو ناسنامه‌و دوو ئایدی نه‌مبه‌رو دوو ئیمتیازی هه‌بێت له گشتی و تایبه‌ت، یاساكانی ئه‌م چیرۆكانه له كوێن و كێ لێی به‌رپرسه، ده‌كرێت له حكومه‌ت خۆت خانه‌نشین بكه‌یت به پله‌یه‌كی باڵا، دواتر له په‌نجه‌ره‌ی پشته‌وه بێیته‌وه بۆ ناو كه‌رتی تایبه‌ت و كۆمپانیایه‌كی ئه‌هلی و بیت به مه‌نیجه‌ر؟ ئه‌مانه هه‌موو له كوردستان بوونیان هه‌یه بۆیه ئه‌سته‌مه ئه‌گه‌ر ئیراده‌یه‌كی به‌هێزو گروپێكی په‌رله‌مانی چاونه‌ترست نه‌بێت بتوانیت زاڵ بیت به‌سه‌ریاندا.\nورده‌كاری و ئیستیحقاق و ره‌هه‌نده جیاوازه‌كانی یاسای خانه‌نشینی زۆره‌و پێویستی به پرۆژه‌ی جددی هه‌یه، ده‌كرێت قۆناغی داهاتووی په‌رله‌مان كاركردن بێت بۆ یاسایه‌كی خانه‌نشینی راقی و دادپه‌روه‌ر بۆ كه‌رتی گشتی و كه‌رتی تایبه‌تی، چیتر ته‌مه‌نی 63 ساڵ و 30 ساڵ پوخته‌ی راژه به ئیعتیبار وه‌رنه‌گیرێت كه یاسایه‌كی كۆن و كلاسیكیه‌و ده‌كرێت چاكسازی تێدابكرێت، با سندوقی خانه‌نشینی هه‌موار بكرێته‌وه‌و هه‌موو فه‌رمانبه‌رێك سوودمه‌ند بێت له‌و سندوقه‌و هیچ هێزێكیش نه‌بێت یاری به‌و سندوقه‌وه بكات، حكومه‌ت پێویسته تیمی تایبه‌تمه‌ند پێك بهێنێت بۆ ته‌ته‌ڵه‌و وردبینی كه‌رتی تایبه‌ت و ته‌نها له رووی ئه‌منیه‌وه ناونوسیان نه‌كات به‌ڵكو له رووی خزمه‌تی شارستانی و یاساكانیشه‌وه پاڵپشتیان بێت و هه‌ر له به‌رێوه‌به‌رایه‌تییه‌كی لۆكاڵیدا كه‌رتی تایبه‌ت جێنه‌كاته‌وه‌و مانگانه‌یان لێوه‌ربگرێت و به‌س، كه‌رتی تایبه‌ت هه‌زاران كارمه‌ندو كرێكارو فه‌رمانبه‌ری هه‌یه‌و له چاوه‌روانی پرۆژه یاسایه‌كدان بیانپارێزێت، پرۆژه یاسایه‌ك ماف و ئیمتیازی كۆتایی راژه ببه‌خشێت به فه‌رمانبه‌ران و كرێكارانی كۆمپانیا ئه‌هلیه‌كان و هیچ نه‌بێت پاش 15 ساڵ خزمه‌ت و ئه‌ركی وه‌زیفی كرده‌نی (فعلی) خانه‌نشین بیانگرێته‌وه‌و له‌و گرێ ده‌رونیه رزگاریان بێت و هاوشانی هه‌ر تاكێكی ئه‌م وڵاته هه‌ست به ئاسووده‌یی بكه‌ن.